
AHATA ta patrocina estudio CORVI pa delinea riesgo di cambio 
climatico pa Aruba 


CEO 
di 
Aruba 
Hotel 
& 
Tourism 
Association 
(AHATA), Tisa Lasorte 
tabata presente reciente- 
mente den e Earth Day 
Forum 2024, caminda a 
expresa cu loke ta sucedi- 
endo cu cambio climatico 
y kentamento global ta 
un riesgo hopi grandi pa 
henter mundo, special- 
mente pa islanan chikito 
manera Aruba. 


Dialuna ultimo, a celebra e 
Dia Mundial di Mama Tera 


cu un foro tocante e tema di 
resiliencia climatico, den e 
foro aki diferente personali- 
dad den e veld tabata presen- 
te y ademas e CEO di Aruba 
Hotel & Tourism Association 
(AHATA), Tisa Lasorte, ken 
a sigura cu Aruba como isla 
chikito lo por bira un victima 
hopi grandi di aumento di 
nivel di lama. 


Aumento di nivel di lama (sea 
levels rising), ta ora oceannan 
rond di mundo ta aumenta 
nan nivel debi efectonan di 


kentamento global. Kimam- 
ento di combustible fossiel 
ta un di e causanan di esaki, 
pa motibo cu ta libera car- 
bon dioxide y otro gas cu ta 
keda den e calor di atmosfera. 
Despues oceannan ta ab- 
sorbe mayoria di e calor aki. 
Na medida cu awa di lama 
ta bira mas cayente, ta duna 
como resultado un aumento 
den nivel di oceannan rond 
mundo. 


“No solamente turismo, sino 
henter e pais lo tin hopi ries- 
go. Loke ta pasa ta cu prome 
cu nos por tin un plan di kico 
nos ta bay haci pa Aruba, bo 
mester haci un analisis di kico 
precies ta loke por pasa na 
Aruba. Loke nos ta sponsor 
ta e estudio cu lo wordo haci 
yama CORVI, cu lo delinea 
kico ta e riesgonan exacta- 
mente cu Aruba tin, pasobra 
ora bo tin un plan di riesgo 
special, e ora bo tin cu crea e 
accionnan cu bo mester tuma 
pa mitiga e problema di glob- 
al warming specialmente pa 
Aruba,” el a sigura. 


Pa AHATA e topico aki ta 
hopi importante no sola- 
mente pa turismo, pa motibo 


cu si den futuro e beachnan 
desaparece por ehemplo, no 
tin turismo mas y esey kier- 
men cu ta afecta henter eco- 
nomia y e pais. Nan ta com- 
pronde cu esaki ta un prob- 
lema cu ta biniendo for di 
algun aña caba pero nunca ta 
mucho laat, manera Lasorte a 
splica. 


“Ta hopi importante pa tur 
hende na Aruba compronde 
cu ta pa nos defende nos na- 
turalesa y ora bo ta defende 
bo naturalesa, bo ta defende 
bo economia tambe. Sin un 
Aruba bunita bo no tin activi- 
dad economico tampoco, dus 
e ta un balans cu nos mester 


tin na cuenta y cu lo mester 
di un bon plan, mester scucha 
tur hende, e comunidad, per- 
sonanan cu ta biba na Aruba, 
comercio, tur hende mester 
ta envolvi den un plan asina 
pa tuma e decision pa Aruba 
su futuro,” Lasorte a señala. 


Pa loke ta trata e ley di Dere- 
cho di Naturalesa cu minister 
Ursell Arends ta impulsando, 
Lasorte a expresa cu “nos ta 
apoya e hecho cu nan kier 
hinca e derecho di naturalesa 
den nos Constitucion, esey ta 
duna e ora ey e oportunidad 
cu den futuro mas instanci- 
anan por usa un proceso legal 
pa defende nos naturalesa.” 


Ainda no tin desaroyo conoci den caso di maltrato di cacho Snowy 


Mientras 
cu 
merecida- 
mente e caso di cacho 
Khaleesi recientemente a 
hala hopi atencion, otro 
caso di maltrato cu a re- 
sulta den morto di un ca- 
cho, yama Snowy, a keda 
completamente den silen- 
cio. 


Comienso di luna, a traves di 
su pagina di Facebook, min- 
ister Ursell Arends a publica 
tocante un caso di maltrato di 
cacho unda lamentablemente 
e cacho no a logra sobrevivi. 
“Un otro caso tristo di negli- 
gencia y maltrato di mascota. 
Ayera nochi minister Arends 
a wordo contacta pa un caso 
hopi tristo den a bario di 
Kurimiauw. Presente na e 
sitio a bin encontra un mas- 
cota cu lamentablemente no 
a wordo ofreci e empatia y 
amor cu e merece. Bisiñan- 
an a hiba e cacho veterinario 
mesora pero nos a cab’i ricibi 
e mal noticia cu e no a logra 
sobrevivi. Nos tin cu para 
hunto como comunidad con- 
tra abuso di animal!” e publi- 
cacion a indica. 


E publicacion a ricibi dife- 
rente comentario y reaccion 


di usuarionan cu ta puntra te 
ki dia mester warda, cuanto 
caso di maltrato mas mester 
sucede pa por bin un cambio 
real den e ley pa duna castigo 
na e abusadornan. Entre nan, 
un usuario cu a duna mas 
contexto di e sucedido. El a 
conta cu e persona cu tabata 
duna e cacho en cuestion 
cuminda a reporta esaki den 
un grupo di accion di bario, 
unda a haya basta reaccion di 
hende y diferente fundacion 
pa purba yuda e cacho. Segun 
e persona, a yama polis, pero 
despues di “oras polis a bin y 
papia cu e doño of unda cu e 
cacho lo tabata biba, y a logra 
hiba e cacho veterinario.” 
Informacion cu a circula riba 
rednan social a indica cu e su- 
puesto doño a hasta stroba e 
bisiñanan di yuda e cacho aki, 
pa cual motibo mester a invo- 
lucra autoridadnan. 


Informacion cu Bon Dia 
Aruba a ricibi ta indica cu e 
bisiña cu na final a logra hiba 
Snowy veterinario despues di 
a ricibi menasa, a papia cu po- 
lis di bario pa haya un update. 
Nan a indica cu na momento 
di e suceso, ya cu tabata bezig 
purbando di haya ayudo pa e 


cacho, no a atende e doño in- 
mediatamente na momento 
di e suceso. Ta posibel cu por 
a duna un boet of otro medi- 
da contra e doño, pero ta keda 
na e dos agente cu a atende e 
yamada e dia ey si nan kier 
haci esaki. 


Mientras tanto, a bira conoci 
cu e cacho den e caso aki ta- 
bata un Husky blanco yama 
“Snowy.” Segun a informa 
Bon Dia Aruba, e doño ta un 
señora di inicial D.M.K. 
Bon Dia Aruba a tuma 
contacto 
cu 
Ministerio 
Publico,pero nan a indica cu 
ainda no tabatin informacion 
riba e caso aki. Igualmente, a 
puntra vocero di polis, Liliana 
Rasmijn pa confirma e iden- 
tidad di e doño di e cacho, 
si tin proces verbaal traha di 
e suceso y si ta bay presenta 
acusacion formal den e caso 
aki. Sinembargo, no a ricibi 
ningun contesta. 


Casonan di abuso di animal 
ta birando abrumante y ta un 
mancha scur riba reputacion 
di Aruba, tanto pa comuni- 
dad local como pa nos bishi- 
tantenan. Na e momento 
aki, ta di suma importancia y 


crucial pa autoridadnan tuma 
accion firme y contundente 
den e caso di Snowy, como 
tambe den esun di Khaleesi, 


pa bin cu consecuencia cu tur 
peso di ley contra maltrato y 
negligencia. 

Cobransa di Grondbelasting ta sali 31 di mei 2024 


Manera Bon Dia Aruba a publica 
den su edicion di ayera, diaranson 
ultimo Departamento di Impues- 
to a tene un conferencia di prensa 
pa informa comunidad di dife- 
rente topico, manera cobransa di 
grondbelasting cu ta cuminsa na 
final di mei, formulario di ink- 
omstenbelasting di 2022 y e canti- 
dad grandi di bezwaar pendiente. 


Cobransa di Grondbelasting ta 
sali 31 di mei 2024 
Director di e departamento, Luenne 
Gomez-Pieters a splica cu contribuy- 
entenan mester keda atento riba e 
productie kalender, caminda e co- 
bransa di grondbelasting ta bay sali na 
fin di luna di mei, specificamente 31 
di mei 2024. Esaki ta un cobransa cu 
ta sali tur aña, unda tur contribuyente 
cu ta doño di un propiedad inmobil 
lo haya un cobransa di grondbelast- 
ing. 


“Nos ta recorda cu tin un meldingspli- 
cht den e ley poni desde 2019, camin- 
da cu lo mester registra un propiedad 
na Departamento di Impuesto, y riba 
nos website tin un formulario digital 
specialmente pa registra bo propiedad 
y tambe registra e cambionan den e 
propiedad. Por ehemplo, si mi tin un 
cas y m’a dicidi di pone un pool, e tin 
un balor agrega pasobra e propiedad 
ta subi di balor y pa nos por asesora 
esaki, ta importante pa bo melding,” 
el a bisa. 


Den e grondbelasting tin tarifanan 
asigna pa cada balor di propiedad, 
esey ta nifica cu tin escala di tarifa y 
mientras e propiedad ta subi di balor, 
e impuesto tambe ta subi. 


E prome dos termino di pago ta vence 
30 di juni 2024, loke ta nifica cu mes- 
ter paga 50% di e suma. E di tres ter- 
mino di pago ta dia 30 di september 
2024, unda ta pidi 25% di e suma y e 
di cuater termino di pago ta 3 di janu- 
ari 2025 cu 25% di e suma total. 


19.176 formulario di inkomstenb- 
elasting di aña 2022 procesa caba 
Gomez-Pieters a sigura cu kier a duna 
un update di aña 2022 caminda nan a 
paga un total di 26.6 miyon florin aña 
pasa na restitucion di impuesto. Te 
cu prome kwartaal di 2024, e depar- 
tamento aki a procesa y paga 4.6 mi- 
yon florin na restitucion, y nan a haya 
en total 43.028 formulario. Ademas 
nan a haya 27.828 formulario back, 
kiermen mita di loke nan a saca nan 
a haya back, loke ta nifica cu esaki ta 
trata un “red flag” na momento di pa- 
pia di compliance, segun el a expresa. 


Di esakinan, a procesa 19.176 formu- 
lario caba y a paga e restitucion. Ta 
falta 8.652 formulario di aña 2022 pa 
nan por procesa, y e director a señala 
cu nan lo keda cu esaki prome cu e 
siguiente formulario sali y tur con- 
tribuyente lo haya tambe e restitucion 


cu ta nan derecho. 


E formulario di 2023 lo sali dia 9 di 
augustus. E prome fecha final pa en- 
trega formulario di inkomstenbelast- 
ing ta 9 di october y esnan cu no haya 
chens di entrega e dia aki lo haya un 
extension automatico pa 9 di decem- 
ber 2024. 
“Manera cu e formularionan drenta 
nos ta cuminsa procesa nan y paga e 
restitucion. Tur contribuyente por ta 


trankil cu nos tin un sistema di FIFO, 
“First In, First Out”, kiermen bo en- 
trega bo formulario mas trempan, 
mas trempan bo ta haya bo restitu- 
cion tambe procesa door di Departa- 
mento di Impuesto,” el a bisa. 


Cantidad grandi di bezwaar pa 
procesa 
Pa loke ta trata e topico di bezwaar, 
director Gomez-Pieters a sigura cu 
tin contribuyentenan cu ta pendiente, 


unda nan a atende cu diferente fac- 
tor cu tin efecto riba e contribuyente 
tambe y un di nan tin nan atencion, 
cu ta bezwaar, cu nan ta atende ma- 
salmente. 


Te cu maart 2024 nan tin un cantidad 
grandi di bezwaar, 42.227 ta di BBO, 
37.500 di loonbelasting, y 12.152 bez- 
waar di inkomstenbelasting. “Nos ta 
focus riba e tres aki pasobra esakinan 
ta e sumanan di mas grandi di bez- 
waar cu nos tin,” el a sigura. 
Te cu aña 2023, nan a atende cu 40.935 
bezwaar y te cu e prome kwartaal di 
e aña aki, nan a atende 18.732 bez- 
waar. “Mi ta sumamente contento 
con e funcionarionan publico a com- 
pronde e concepto di e proyecto aki. 
Ta trahando hunto cu nos ekipo di 
profesional, caminda nos a duna ex- 
tra capacitacion pa nan compronde 
e tecnica di loonbelasting, di BBO, 
inkomstenbelasting, con nos sistema 
ta atende cu e procesamento di bez- 
waar y nan ta bayendo den un speed 
cu mi ta kere cu den dos aña of un 
aña y mey nos lo tin e cantidad grandi 
di bezwaar bao di control,” Gomez- 
Pieters a señala. 


E bezwaarschrift cu ta drenta digital, 
cu ta posibel for di aña pasa, nan per- 
sonal ta atendiendo cu esun di 2023, 
2024 y tur esnan cu tin un retraso den 
dje. “Si tin feedback di contribuyen- 
tenan cu por bisa cu algo no ta bayen- 
do bon den e trayecto di bezwaar, por 
tuma contact cu nos. Nos ta habri pa 
cualkier feedback cu ta constructivo 
pa nos por bira miho y nos por sirbi 
nos contribuyentenan. Nan mester 
tin siguransa di kico e tin cu paga, na 
ki momento y nan tin derecho pa en- 
trega bezwaar y nos tin un obligacion 
pa atende cu esaki tambe den termino 
cortico.” 


Ademas, el a informa cu awor nan 
tin un call center di 7 hende, camin- 
da nan ta atende cu un sistema mas 
moderno, segun Gomez-Pieters a ex- 
presa, y tin diferente opcion pa scoge 
un servicio cu nan ta brinda. “Nos ta 
purba di structura e yamada, pasobra 
si nos ta haya miles di yamada riba 
un dia, e 7 persona aki no ta bay ta 
suficiente. P’esey nos ta purba struc- 
tura, nos tin un reunion pendiente cu 
e persona cu ta lidera esaki cerca nos 
y esnan cu a implementa e sistema 
pa nos haya datonan y asina mi por 
comparti cu boso cuanto yamada a 
drenta,” Gomez-Pieters a declara. 


Pero ainda nan no ta na standard cu 
nan kier yega, e servicio na cliente 
mester mehora unda nan ta haya dife- 
rente comentario di adulto mayor, 
por ehemplo, cu ta indica cu nan no 
kier yama via telefon sino cu nan kier 
papia personalmente cu un hende y 
pa nan e departamento ta buscando e 
manera con por ubica e personanan 
aki pa nan tin un otro approach pa 
servicio na cliente. 

KvK: Mayoria di compania ta pensa cu e scarsedad di trahado lo empeora 


Ta spera cu a largo plaso lo mester di 12mil trahador adicional 


Mas o menos dos tercera 
parti di paisnan rond 
mundo ta luchando cu 
un scarsedad grandi di 
trahado. Por ehemplo, na 
Merca tin casi 5 miyon di 
cupo di trabao cu no por 
wordo yena, pasobra ta 
falta personal. 


Na Aruba e situacion tambe 
ta severo. Hopi compania ta 
wordo confronta cu scarse- 
dad di empleado, y tin hopi 
mas vacatura habri cu per- 
sonanan disponibel cu por 
yena e cuponan di trabao. E 
escasez ta wordo causa door 
di diferente factor. Nos por 
menciona entre otro enbe- 
hecimento di nos poblacion, 
ampliacion di e cantidad di 
camber di hotel, regulacion 
di nos mercado laboral y un 
desconexion di habilidadnan 
(mismatch of skills). 


Cu e meta di haya un miho 
bista riba e scarsedad di tra- 
hado, e tipo di trabao cu ta 
wordo ofreci y cual sector- 
nan economico ta wordo 
afecta particularmente, Ca- 
mara di Comercio (KvK) a 
tene un encuesta bao di nos 
sector comercial. 


Tres-cuarta parti di e empre- 
sanan cu a participa den e 
encuesta a indica cu nan ta- 
batin dificultad pa haya per- 
sonal cualifica pa yena cupo 
di trabao. Mayoria di e com- 
panianan ta buscando entre 
2 y 5 trahado y 20 porciento 
ta buscando hasta mas cu 10 
empleado. Actualmente tin 
un escasez di empleado den 
tur sector economico. Dos- 
tercer parti di e empresanan 
ta cualifica e intensidad di e 
escasez como “intenso”, ade- 
mas 22.5% ta cualifica e esca- 
sez manera “modera”. 


Mas cu mita di e empresanan 
ta kere cu e scarsedad di tra- 
hado lo empeora den e prox- 
imo 1 pa 2 aña, y solamente 
8 porciento di nan ta pensa 
cu e situacion lo mehora. 
Companianan ta buscando 
un variacion grandi di traha- 


do, manera pa haci limpiesa, 
room attendant, hende pa 
mantencion, hardinero coki, 
accountant, HR manager, in- 
geniero, arkitecto, operador 
di mashin, etc. 


Cu e proyeccion di construc- 
cion di mas di 3000 camber 
di hotel y mas di 1000 con- 
dominio y apartamento den 
e proximo 4 aña, por spera 
cu e scarsedad di trahado lo 
crece significativo. Ta pone 
presion no solamente riba e 
sector hotelero, pero tambe 
riba sectornan manera e res- 
taurantnan, companianan di 
deportenan na lama (wates- 
portbedrijven), companianan 
di transportacion, manten- 
cion y siguridad. Te cu aña 
2025, ta spera cu lo mester tin 
mas di 4600 persona pa esaki. 


Pa largo plaso, ta spera cu lo 
tin mester di 12.000 trahado 
adicional. 


E companianan a sugeri al- 
gun punto pa mitiga e prob- 
lemanan, manera optimalisa 
e proceso di duna permiso, 
inverti den educacion y duna 
training, stop di traha mas 
hotel, cambia ley di labor, 
hisa salario minimo, stimula 
talentonan local, legalisa per- 
sonanan indocumenta y im- 
plementa control fiscal. 


KvK ta gradici tur persona cu 
a participa cu e encuesta, y lo 
uza e datonan colecta pa de- 
libera cu gobierno riba e dife- 
rente maneranan pa mitiga e 
scarsedad di trahado. 

Kibra e tabu: hotel mester paga nan fair share na Aruba 


E realidad financiero mes 
cu ningun autoridad Aru- 
biano kier papia over di 
dje ta bastante scur. Miho 
nos no menciona cu mes- 
ter hisa edad di pensioen, 
aumenta premie di AZV 
y introduci BTW di 15%. 
Tur e medidanan aki ta 
asumi un hecho cu nin- 
gun pero ningun politico, 
esta geel, berde of regen- 
boog, aparentemente tin 
durf di papia over di dje, 
Cu ta pa hotelnan multi- 
nacional na Aruba cumin- 
sa paga nan fair share, pa 
asina spaar nos pueblo di 
tanto medida cu lo mester 
bin si no haci esaki. 


E ta algo asina obvio, cu jam- 
mer genoeg no tin e madurez 
cu nos lo spera di nos politi- 
conan pa cuminsa e discu- 
sion aki. 


Hotelnan tin ganashi 
hopi halto 
Observando data publico fi- 
nanciero di 3 multinacional, 
esta: Marriot International 
Inc., Hyatt Hotels Corpo- 
ration y Hilton Worldwide 
Holdings Inc., nos por ob- 
serva cu den nan totalidad e 
3 multinacional aki ta bas- 
tante rentable. Tur e data aki 
ta disponibel den grafico y 
visualisa via website “Mar- 
ketScreener.com.” 


Dus si nos simplemente wak 
e realidad di Aruba, cu e 
situacion financiero ta dificil 
y cu alrededor di mita di nos 
pueblo ta bao un bestaans- 
minimum, nos mester pensa 
tambe unda lo saca fondo pa 
saco di regalonan di Sinterk- 
laas cu tur politico ta priminti 
awo cu campaña a cuminsa. 


Awo siguramente no mester 
bin cu impuesto demasiado 
halto, pero nos tur sa cu sec- 
tor hotelero ta custumbra 
di haya tax holiday riba tax 
holiday. Tambe por nota den 
estudionan di Centrale Bank 
van Aruba, cu ya caba e “mor- 
al” bao trahadornan den sec- 
tor di turismo no ta optimal. 
Nos ta wak fondonan social 
problematico riba termino 
mas largo y cu pueblo di 


Aruba ya caba ta enfrentando 
un tasa di impuesto-pa-GDP 
di nivel hopi halto mundi- 
almente. Awo dicon nos no 
ta ni disponibel pa ni sikiera 
cuminsa un discusion riba 
e tema aki? Bezig ta wak e 
situacion sumamente grave 
cu nos ta aden. 


Usa dividend tax di hotel 
pa entrada universal y 
subsidia pa energia solar 
Si bin cu un dividend tax 
modesto, mi persona lo 
pensa pa usa esaki pa crea un 
fondo di entrada universal 
pa full Aruba. Esaki lo alivia 
hopi di presion den poder di 
compras. E lo reforsa activi- 
dad economico local, hisa sa- 
lubridad y baha criminalidad. 
Esaki ta basa riba hopi y vari- 
os estudionan di entrada ba- 
sico universal cu a tuma lugar 
na diferente lugar na mundo. 
Tambe e lo hisa entrada pa 
full pueblo sin desarma si tin 
por ehempel pensioen of tra- 
bao di salario minimo, of te 


hasta un entrada halto. Tam- 
be door cu e ta un redistribu- 
cion directo, Gobierno no ta 
touch e placa aki den ningun 
manera. Dus gobierno no 
por malgast’e tampoco, cual 
semper AHATA ta nota den 
su publicacionnan. 


Un parti cardinal di baha in- 
flacion ta pa reduci prijs di 
coriente. Esaki lo baha gasto 
direct pa consumidor, pero 
tambe pa empresarionan y 
tambe hotel indirectamente. 
E ta un hecho asina tristo cu 


na Hulanda prijs di panel so- 
lar ta asina abao cu ciudadano 
ta usa nan pa traha cura di 
cas. Mientras cu Aruba ben- 
diciona cu solo, no ta haci 
mas uso di energia solar. 


Si nos kier nos isla prospera 
den un manera berdadero, 
mester cuminsa kibra tabu. 
Hotel mag di finalmente 
cuminsa paga nan fair share 
na Aruba, pa asina nos sirbi 
e sector aki den mihor forma 
tambe riba termino mas lar- 
go. 

Minister Dangui Oduber 
Den cuadro di turismo sostenibel, maneho pa regulacion di “vacation 
rentals” ta den su fase final 


Ultimamente 
ta 
tende 
hopi di e topico “vaca- 
tion rentals”, cual topico 
aki sigur tin e atencion di 
Minister di Turismo, Dan- 
gui Oduber for di algun 
tempo caba. E fenomeno 
cu turistanan ta prefera di 
hospeda den un vacation 
rental ta algo cu pa algun 
aña caba ta andando rond 
mundo y ta un tendencia 
cu na Aruba tambe nos ta 
wak. 


Segun rapport di Aruba Tour- 
ism Authority, na Aruba mas 
o menos 30 porciento di nos 
bishitantenan ta kedando den 
e tipo di acomodacion aki. 
Minister Oduber a splica den 


un comunicado di prensa cu 
ta hopi importante pa bin cu 
regulacion pa vacation rentals 
y asina crea un level playing 
field na Aruba. Gobierno ta 
bay regula esaki a base di un 
registracion, cu tur propietar- 
io cu tin un “listing” mester 
ta registra pa por opera nan 
vacation rentals. 
E mandatario a duna di con- 
oce cu ya caba ta den proceso 
pa e independisacion di e 
unidad di Dienst Warenkeur- 
ing en Hygiene (DWH) cu ta 
actualmente parti di DVG. E 
ley pa cu esaki ta den su fase 
final pa bay Raad van Advies. 
E unidad aki ta bay bira un 
sui generis y lo keda encarga 
cu henter e proceso di du- 


namento di permiso y haci 
e control nan necesario pa 
mantene e calidad di nos pro- 
ducto Aruba. Controle nan 
cu lo tuma luga ta manera (1) 
control di higiena y (2) con- 
trol di seguridad. Tambe ta 
den proceso pa digitalisa ful 
e proceso di duna permiso di 


horeca. 
Minister Oduber ta haya im- 
portante pa crea e igualdad 
den e operacion di tur esnan 
cu ta huur acomodacion na 
Aruba. Tambe ta importante 
pa cu cumplimento di im- 
puestonan. Gobierno tambe 
mester haya su fair share cu ta 
entre otro e “Tourism Levy”. 
Segun Minister Oduber, esa- 
ki ta sumamente importante 
pa crea y mantene e igualdad 
den e condicionnan pa por 
opera como negoshi aki na 
Aruba. 
Minister Oduber ta kere cu e 
ley y e maneho aki ta un bon 
iniciativa y ta contento cu tur 
sosten di e departamentonan 
envolvi cu ta participando ac- 
tivamente den e proceso pa 


asina gobierno por regula e 
fenomeno di vacation rentals. 
Esaki na su turno lo bay crea 
e igualdad entre compani- 
anan y lo zorg pa tin cumpli- 
mento di tur e obligacionnan 
al respecto pa e doñonan di 
vacation rentals tambe. 
Minister Dangui Oduber si 
ta scucha pueblo di Aruba y si 
tin e curashi pa introduci so- 
lucion pa igualdad den condi- 
cion pa opera como negoshi 
. E no ta un caminda facil, 
pero si ta uno cu mester wor- 
do tuma pa asina tin un fair 
playing field pa un y tur. Cu 
e maneho aki a demostra ac- 
cion concreto pa cu turismo 
sostenibel y bon balansa, se- 
gun e comunicado ta finalisa. 


Tripadvisor ta nombra Bucuti & Tara Beach Resort entre e top miho 
hotelnan na mundo 
Hotel No. 3 den Caribe pa mas di 15 aña, Top na Aruba 


E Best of the Best Travelers’ 
Choice Awards di Tripadvisor a 
sali y Bucuti & Tara Beach Resort 
ta continua reinando na Aruba, 
den Caribe y na mundo como un 
di e miho hotelnan. E plataforma 
online mas grandi na mundo di 
reporte di biahe a premia Bucuti 
& Tara Beach Resort ‘back-to- 
back’ como e No. 21 Best Hotel 
in the World y No. 3 Best Hotel in 
the Caribbean. Bucuti & Tara ta 
e unico hotel na Aruba pa logra 
drenta den e Top 25 Miho Hotel- 
nan na Mundo. 


Un historia di victoria aprecia pa 
biahante exigente 
Desde 2002 Bucuti & Tara a tuma 
un vuelo halto riba ‘Best of the Best 
Travelers’ Choice Awards di Tripad- 
visor. E propiedad exclusivamente pa 
adulto ta e Hotel No. 1 na Aruba, No. 
1 Hotel na Aruba pa Honeymoon y pa 
hopi aña e Hotel No. 1 pa Romance. 
Pa biahante cu ta balora e elogio mas 
halto – di boca pa boca - Tripadvisor ta 
lo maximo di confiabilidad, di e me- 
sun biahantenan cu a bishita e hotel, a 
come na un restaurant, o tabatin otro 
experiencia di biahe. E opinionnan ta 
di berdadero biahante di tur parti di 


mundo, compartiendo opinion y sto- 
ria berdadero – e conexion y conseho 
exacto cu hende ta conta ariba. 


E titulo Travelers’ Choice Awards 
Best of the Best ta celebra e nivel mas 
halto di excelencia den biahe. E ta ser 
otorga na esnan cu ta ricibi un volu- 
men halto di reporte y opinion sobre- 
saliente di e comunidad di Tripadvi- 
sor durante un periodo di 12 luna. 
Tin mas di 1.6 miyon hotel registra 
na Tripadvisor. For di Tripadvisor su 
registro general di ocho miyon, me- 
nos cu 1% ta alcansa e logro aki. 


“Di acuerdo cu nos reporteronan di 


Tripadvisor – cada un di e miho ho- 
telnan di mundo ta provee na e biah- 
ante cu ta busca luho accesibel y uni- 
co, experiencia ‘traha na midi’, Dan 
Mitchell, Vice-Presidente & General 
Manager Hotels, Tripadvisor, a bisa. 


Bucuti & Tara por gaba cu 9.362 re- 
porte di biahante cu a experencia e 
romance, bienestar y sostenibilidad 
di propio experiencia na e resort, di 
cual 100% a clasifica e hotel como 
Excelente y Hopi Bon. Propietario/ 
CEO Ewald Biemans ta encanta e 
oportunidad pa contesta cada reporte 
personalmente. Pa Bucuti & Tara, re- 
portenan esencial ey ta provee e feed- 


back cu ta yuda pa forma experiencia 
personal di cada huesped. 


“Pa mas di 20 aña Bucuti & Tara Beach 
Resort a gana e posicion top di Tri- 
padvisor su Best of the Best Travelers’ 
Choice Awards pa bon motibo – nos 
Asociadonan di Bucuti ta suministra 
hospitalidad superior segun cu nos ta 
cumpli cu nos promesa di paz, amor 
y felicidad, di forma natural,” Ewald 
Biemans, Propietario/CEO di Bucuti 
& Tara Beach Resort, Aruba, ta com- 
parti. “Danki na cada un huesped cu 
a confia nos cu nan tempo valioso pa 
duna nan un di e experiencianan di 
vacacion mas comproba na mundo.” 


Beach ganado di premio pa 
acompaña 
Cas di Bucuti & Tara riba e mundi- 
almente famoso Eagle Beach tambe 
a keda nombra No. 8 Best Beach in 
the World y No. 2 Best Beach in the 
Caribbean. Bucuti & Tara nan exten- 
sion di beach ta conoci afectuosa- 
mente como un di e “Dream Beaches 
of the World.” Tripadvisor a describi e 
encanto trankil di Eagle Beach como 
“un luga sin demasiado hende, cu 
santo blanco y suave, olanan calmo y 
bahada di solo espectacular.” 

Refineria Isla ta rekeri restauracion mayor prome cu produccion di 
asfalt por cuminsa 


(CuraçaoChronicle) 
– 
Patrick Newton, director 
di Refineria di Corsou 
(RdK), a declara durante 
un reunion cu e sindicato 
representando trahador- 
nan bao contract, SGTK, 
cu e instalacionnan di 
refineria Isla ta den un 
condicion asina malo, cu 
un restauracion mayor ta 
necesario prome cu por 
cuminsa cu e proceso di 
produccion di asfalt. 


Alcides Cova, presidente di 
SGTK, a expresa preocupa- 
cion tocante e claridad y fu- 
turo di trahadornan cu con- 
tract dentro di plan di e re- 
fineria. El a enfatisa cu a pesar 
di promesanan haci durante 
campaña di eleccion di 2021 


door di partidonan gober- 
nante MFK y PNP, ainda no 
a tuma stapnan concreto pa 
restart e refineria. 


Segun Cova, Newton a ad- 
miti cu e negociacionnan 
relaciona cu operacion di e 
refineria a keda altera un bi- 
aha mas. E plan original ta- 
bata pa cuminsa e unidad di 
asfalt pa fin di mei, y despues 
procede cu e revision di resto 
di e instalacionnan. “Newton 
a dicidi di haci tur cos na mes 
momento. E instalacionnan a 
deteriora significantemente. 
Tuberia, kolom, pomp y otro 
ekipo ta mal manteni. Den 
interes di seguridad, awo nos 
ta bay revisa tur cos prome cu 
cuminsa produccion di as- 
falt,” Cova a declara. 


Ta bay contrata contratista 
pa e revision aki. Cova ta de- 
staca cu RdK ta confrontando 
un problema mayor pasobra 
contratista tin dificultad pa 
haya trahador. Esaki pa mo- 
tibo di reduccion di salario 
desde clausura di Isla, resul- 
tando den salario mas abao pa 
e trahadornan tambe. 


Cova ta sugeri cu trahador- 
nan cu contract, manera 


ex-empleadonan di Isla cu a 
keda absorbi, mester wordo 
paga segun e tarifa cu tabata 
na vigor prome cu e refineria 
a cera. “Newton a indica cu ta 
keda na Global Oil pa dicidi 
riba esaki.” 


Si no paga e contratistanan 
segun e tarifa aki, ta logico cu 
nan tambe lo haya dificultad 
pa haya trahador pasobra nan 
por haya trabao miho paga 
otro caminda, hasta tem- 


poralmente. “Esaki tambe 
ta crea un situacion unda 
contratista insatisfecho no ta 
haci un oferta pa traha riba 
tereno di e refineria,” Cova a 
agrega. 


STGK ta hay’e inaceptable 
cu si no por haya trahador- 
nan local, ta atrayendo cheap 
labor for di exterior, manera 
for di Venezuela. E sindicato 
tambe a acorda cu RdK cu ta 
bay duna contratista infor- 
macion di ex-empleado pa 
recluta labor local. 


Cova a conclui anunciando 
cu un reunion nobo cu e 
partidonan involucra ta pro- 
grama dentro di dos siman pa 
discuti desaroyo. 


St. Maarten ta bay huramenta Conseho di Minister nobo dia 3 di mei 


(TheDailyHerald) 
– 
Miembronan di e Conse- 
ho di Minister nobo na St. 
Maarten awo ta bay hura- 


menta pa 10am riba dia- 
bierna dia 3 di mei, segun 
Gobernador Ajamu Baly a 
anuncia. 


E gobernador a lista e nomber 
di cinco candidato pa min- 
ister como tambe minister 


Plenipotenciario y su in- 
terino den un comunicado 
di prensa publica diaranson 
ultimo. Nomber di e candi- 
dato pa minister di Educa- 
cion, Cultura, Hubentud y 
Deporte (ECYS), Christophe 
Emmanuel, y candidato pa 
minister VROMI, Raeyhon 
Peterson, no a aparece riba 
e lista, y pues nan no ta bay 
huramenta. 


Gobernador Baly a bisa den 
un comunicado dia 23 di 
april, cu el a ricibi e rapport 
final actualisa for di forma- 
dor, Dr. Luc Mercelina. E 
comunicado a bisa cu e for- 
mador a acepta e comision 
pa forma un gobierno nobo 
cu tin sosten di un mayoria 
den parlamento, componi pa 
e fraccionnan URSM, PFP, 
DP y NOW. “E gobierno 
nobo ta consisti di minister 
cu ta comprometi na e pro- 
mocion di bienestar di Sint 
maarten, cu entre otro ta bay 
duna prioridad na e ley nobo 
di salud mental, e Codigo 
di Conducta Criminal, re- 
forsa cooperacion regional 
riba entre otro seguridad di 
cuminda y cambio climatico, 
un revision completo di e 
Landsverordening Inrichting 
en Organisatie Landsover- 
heid existente, incluyendo 
un decision riba e factibilidad 
di minister junior; e mehora- 
cion di conscientisacion pu- 
blico riba asuntonan nacional 
critico manera salud general 
y mental, educacion finan- 
ciero, y e realisacion di un 
conferencia na nivel di Reino 
riba temanan manera e deficit 
democratico, e peso di debe 


di Sint Maarten y e derecho 
na desaroyo sostenible y au- 
to-gobernacion,” Baly a bisa 
den e comunicado. 


El a bisa cu candidatonan 
pa e varios cartera a keda 
aproba basa riba e regulacion 
pertinente regulando e pre- 
screening di candidatonan 
prome cu nominacion y e 
aplicacion fiel di e norman- 
an aki, manera ta e practica 
na vigor y oficial desde cu a 
logra e status di pais pa Sint 
Maarten na 2010. 


Segun e comunicado, e for- 
mador a nomina e siguiente 
personanan, kende basa riba 
e resultado di e screening, ta 
bay keda nombra pa Gober- 
nador: 
Ta bay nombra Mercelina 
como prome minister y min- 
ister di Asunto General; 
Veronica C. Jansen-Webster 
como minister di Salubridad 
Publico, Desaroyo Social y 
Labor VSA y minister in- 
terino di Vivienda Publico, 
Desaroyo Teritorial, Medio 
Ambiente y Infrastructura; 
Lyndon CJ Lewis como min- 
ister di Husticia y minister 
interino di ECYS; 
Marinka J. Gumbs como 
minister di Finanzas; 
Grisha S. Heyliger-Marten 
como minister di Turismo, 
Asunto Economico, Trans- 
porte y Telecomunicacion; 
Patrice T. Gumbs como 
minister Plenipotenciario y 
Gracita R. Arrindell como 
minister Plenipotenciario in- 
terino. 



Hudiu ta cana riba caya y 
despues ta ser bisa cu tur 
Hudiu mester ser mata cu 
gas,” Parlamentario di D66 
Mpanzu Bamenga a conta. 
“Pero e ta un ehempel di loke 
ta pasando na Hulanda, y esa- 
ki mester ser castiga.” 


E personanan cu comete e 
crimennan aki usualmente ta 


haya un sentencia di servicio 
na comunidad. “Pero loke 
nos kier ta un medida educa- 
cional cu tambe ta ser agrega 
como un condicion special. 
Por ehempel, bishita e museo 
nacional di Holocaust of bay 
Camp Westerbork,” Parla- 
mentario di VVD Ulysse El- 
lian a comenta. 


E Parlamentarionan ta spera 
cu un bishita na e museonan 
aki lo afecta e personanan cu 
comete e crimen aki. “Y cu 
finalmente nan compronde 
e consecuencianan di nan ac- 
cionnan,” Bamenga a splica. 
Nan a pidi minister Dilan 
Yesilgoz di Husticia y Segu- 
ridad investiga dicon e medi- 
danan aki no ta imponi. 


E plan ta hopi probabel di 
conta cu un sosten di mayo- 
ria den Tweede Kamer, parti 
di 
parlamento 
Hulandes. 
Antisemitismo den aumento 
ta un preocupacion pa varios 
partido, specialmente cu di- 
anan festivo historico binide- 
ro proximo siman manera e 
fecha special conoci como 
“Remembrance Day and Lib- 
eration”. 

Parlamentarionan kier sentencia antisemiticonan bishita museonan 
y camponan di concentracion 


(NLTimes) - Personanan 
cu comete ofensanan an- 
tisemitico mester ricibi 
un sentencia dun bishita 
educacional na National 
Holocaust Museum of un 
campo di concentracion 
di e di dos Guera Mundial 
segun VVD y D66. 


E tipo di castigonan aki ta po- 
sibel caba bao ley Hulandes 
pero rarabes ta imponi. E dos 


partidonan kier pa e minister 
di Husticia investiga dicon 
segun RTL Nieuws a reporta. 


Reportahe di antisemitismo 
na Hulanda a cuminsa au- 
menta desde e guera na Gaza. 
Aña pasa, polis a ricibi 880 
denuncia, cual ta un aumento 
di 300 compara cu e aña an- 
terior. 


“E ta teribel cu un mucha 


Raad van State ta puntra 
corte di Union Europeo 
si Hulanda por deporta 
nacionalnan tercero di 
Ucrania 


(NLTimes) - Raad van 
State a puntra Corte di 
Husticia na Luxembourg 
pa claridad tocante si 
Hulanda por deporta na- 
cionalnan tercero for di 
Ucrania mientras ta sigui 
ofrece proteccion na na- 
cionalnan di Ucrania cu a 
huy for di e pais. 


Hulanda su corte adminis- 
trativo mas halto a puntra 
e corte Europeo di husticia 
pa urgentemente contesta e 
pregunta aki a causa di hopi 
incertidumbre cu e naciona- 
lnan tercero, personanan cu 
a migra for di otro pais pa 
Ucrania y despues a bay Hu- 
landa, ta biba aden. 


Corte na Amsterdam anteri- 
ormente a haci preguntanan 
tocante esaki na Corte Eu- 
ropeo di Husticia na Luxem- 
bourg. Raad van State a rei- 
tera e preguntanan aki y a pidi 
pa un contesta pronto. 


Nacionalnan tercero den e 
caso aki ta e personanan cu 
tabata biba na Ucrania cu un 
permiso di residencia tem- 
porario ora cu Rusia a invadi 
e pais y a huy na otro pais- 
nan den Europa conhunta- 
mente cu otro refugiadonan 
di Ucrania. Na Hulanda, 


alrededor di 2,500 persona 
ta involucra, mayoria di nan 
studiantenan y empleadonan 
migrante. Inicialmente nan 
tabatin e mesun proteccion 
cu refugiadonan di Ucrania 
te ora cu Secretario di Estado 
encarga cu Asilo Eric van der 
Burg a dicidi di kita e derecho 
na ricibi shelter. El a argu- 
menta cu nan por bolbe back 
nan pais di origen. 


Den januari di 2024, Raad 
van State a declara cu e pro- 
teccion di nacionalnan ter- 
cero por caba dia 4 di maart 
2024, ora cu e medidanan di 
proteccion actual cu ta cubri 
nan caba. Union Europeo a 
extende e proteccion pa refu- 
giadonan di Ucrania te maart 
4 2025 pero Raad van State a 
declara cu Hulanda no mes- 
ter inclui e nacionalnan ter- 
cero den e extension aki. 


Decenas di nacionalnan ter- 
cero a desafia e decision den 
corte y esaki a resulta den 
veredictonan contradictorio, 
cu algun corte declarando cu 
nan por ser deporta mientras 
otronan a bisa cu no. Pa es 
motibo, corte na Amsterdam 
eventualmente a puntra Cor- 
te Europeo di Husticia pa su 
opinion tocante e topico. 

Ecuador ta perde casi 72 miyon dollar pa dia debi na blackout 


(AFP) – Ecuador ta perde 
cerca di 72 miyon dollar 
pa dia debi na interup- 
cionnan di coriente, pro- 
ducto di un crisis hidro- 
electrico causa pa secura 
cu for di maart ta afecta e 
damnan, segun e minister 
di Energia encarga, Ro- 
berto Luque a bisa diaran- 
son ultimo. 


E perdidanan “ta rond di 12 
miyon dollar pa ora sin cori- 
ente, loke ta genera cerca 
di 72 miyon dollar pa dia,” 
Luque a señala den un rueda 
di prensa. 
El a agrega cu esaki ta un 
daño “bastante considerabel” 
pa e pais, cu a reporta nivel- 
nan historicamente abao di 
su damnan. 


Siman pasa, blackout den e 
pais Andino tabata di hasta 
13 ora pa dia, pero conforme 
cu yobidanan a presenta, es- 
akinan a baha hasta 6 ora. E 
interupcionnan a cuminsa di 
manera inespera diadomingo 
14 di april. 


Segun e medio local Ecu- 
avisa, e cronograma di inter- 
upcion di coriente na Quito y 
henter e pais ta ser anuncia cu 
menos di 24 ora di anticipa- 
cion, sinembargo, varios ciu- 
dadano ta reporta, for di dife- 
rente punto di e capital cu no 
ta cumpli cu e orarionan di 
racionamento. 


Ciudadanonan a pidi mas co- 
herencia na autoridadnan pa 
loke ta trata e orarionan debi 


cu ta modifica nan tur dia. 


Debi na scarsedad di awa 
den hidroelectrica, presiden- 
te Daniel Noboa a ordena 
pa dos dia liber siman pasa, 
ademas di esey mediante un 
comunicado di Presidencia a 
señala esnan cu nan ta con- 
sidera culpabel di e situacion 
critico cu Ecuador ta bibando 


pa loke ta trata Energia. 
E cortenan di coriente sola- 
mente a keda suspendi diad- 
omingo ultimo, ora Ecuador 
a celebra un referendum cu 
tabata busca subi e castigo pa 
criminalnan y duna luz berde 
na extradicion di Ecuatori- 
anonan pa exterior. 
Gobierno ta atribui e prob- 
lema energetico no sola- 
mente na “circunstancianan 
ambiental” sino tambe na 
“actonan di corupcion y neg- 
ligencia” den sector electrico. 


Damnan Mazar (esun di mas 
importante) y Paute, am- 
bos na sur Andino, a yega na 
“condicionnan critico” ora a 
registra nivelnan di almace- 
namento di 0% y 4% respec- 
tivamente. 


Asina mes, e volumen di awa 
na e mayor central hidroelec- 
trico, Coca Codo Sinclair 
na nort Amazonico, cu ca- 
pacidad di genera 1.500MW 
di potencia pa cubri un 30% 
di demanda nacional, a baha 
na 60% di su promedio his- 
torico. 


Diamars ultimo, Coca Codo 
Sinclair mester a suspende su 
operacionnan durante 12 ora 
debi na concentracion halto 
di sedimentonan. 


Pa falta di awa na damnan, 
Colombia tambe a stop di 
exporta energia pa Ecuador 
como medida pa por deal 
cu e secura grave asocia na 
fenomeno El Niño. 


Peru ta amplia investigacion di Boluarte 
pa caso “Rolexgate” 


(DW) – Diaranson ultimo 
Fiscalia di Peru a informa 
cu a amplia e investiga- 
cion preliminar di e presi- 
dente Dina Boluarte pa 
caso di e holoshinan di 
luho Rolex cu el a yega di 
exhibi den varios acto, ora 
ta inclui e posibel comis- 
ion di delito di cohecho 
pasivo, cu ta suma enrike- 
cimento ilicito. 


A traves di Area di Enrikeci- 
mento Ilicito y Denuncianan 
Constitucional, 
Ministerio 
Publico a anuncia cu a ex- 
pande e investigacion pre- 
liminar habri na e manda- 
tario pa supuesto comision di 
delitonan di enrikecimento 
ilicito y omision di entrega 
declaracionnan di documen- 
tonan. 


A detaya cu a dispone di 
amplia e investigacion pa 
compronde Boluarte pa e 
hechonan referi na e presunto 
comision di delito di cohecho 
pasivo. Tambe a anuncia cu a 
amplia investigacionnan pre- 
liminar pa inclui gobernador 
regional di Ayacucho, Wil- 
fredo Oscorima, ken a admiti 
cu a fia e holoshinan di luho 
na e mandatario, pa presunto 
comision di delitonan di co- 
hecho activo generico. 


Despues di entrada hudicial 
na su cas dia 30 di maart ulti- 
mo y na palacio di Gobierno, 
como parti di e investigacion, 
e hefe di estado a declara dia 
5 di april durante mas di cin- 
co ora na Fiscalia y despues 
a duna un pronunciamento 


na prensa den cual a nenga 
di tene holoshinan di marca 
Rolex y otro joyanan balora 
den miles di dollar. 


“Boluarte tambe a sigura cu 
“tur loke nan a bisa ta falso” 
riba e posesion di joyanan 
balora den miles di dollar 
prome di mustra un arm- 
band, un coyar y renchinan 
di horea cu, segun el a bisa, 
“ta di bisuteria fino y di pla- 
ta.” E caso aki a ser habri dia 
18 di maart ultimo despues di 
un rapport di e programa lo- 
cal “La Encerrona,” den cual 
a publica imagennan na unda 
Boluarte tabata luci holoshi- 
nan di luho na eventonan 
publico. 


Fiscalia a confirma cu a cum- 
insa nan diligencia prelimi- 
nar contra e presidente pa 
presunto delito di “uso di ho- 
loshinan di marca Rolex.” Di 
otro banda, Contraloria a bisa 
cu a cuminsa un proceso di 
recopilacion y evaluacion di 
declaracion di entrada, bienes 


y debenan di e presidente. 


E prome reaccion di Boluarte 
pa e investigacionnan, segun 
el a bisa na prensa loke e taba- 
tin tabata producto di su tra- 
bou y cu e holoshi tabata un 
articulo “antiguo” cu e ta usa 
eventualmente. 
Sinembar- 
go, despues el a bisa cu “mi 
mester reconoce cu tabata un 
eror pa acepta den calidad di 
prestamo e holoshinan aki 
di mi amigo Wilfredo Os- 
corima,” el a agrega prome 
cu a indica cu a luci nan “den 
animo di representa bon e 
pais,” y duna nan back na su 
propietario. 


Cinco dia despues, Fiscalia 
a confisca tres holoshinan 
Rolex y un armband cu ta 
propiedad di Oscorima, ken 
ta un empresario dedica na 
casinonan y pustamento, a 
fungi como gobernador di 
Ayacucho pa tres biaha y tin 
varios investigacion habri pa 
Ministerio Publico pa deli- 
tonan di corupcion. 

Haiti: Ariel Henry ta renuncia 


(AP) — Ayera, Ariel Hen- 
ry a reunucia como prome 
minister di Haiti, habrien- 
do caminda pa un gobi- 
erno keda forma na e pais 
Caribense, cual ta destrui 
pa violencia di gang cu 
a mata of herida mas cu 
2,500 persona entre janu- 
ari y maart. 


Henry a presenta su renuncia 
den un carta firma na Los An- 
geles, fecha 24 di april, y pu- 
blica ayera pa su oficina riba 
e mesun dia cu un conseho 
encarga cu scoge un prome 
minister nobo y Gabinete pa 
Haiti a keda huramenta. 


Resto di gabinete di Henry 
mientras tanto a scoge min- 
ister di Finanzas y Economia, 
Michel Patrick Boisvert como 
prome minister interino. No 
tabata inmediatamente cla 
na ki momento e conseho 
transicional lo eligi su propio 
prome minister interino. 


Dirigiendo su mes na un sala 
yen di hende y calor den ofi- 
cina di prome minister, Bois- 
vert a bisa cu e crisis na Haiti 
a dura demasiado largo y cu 
awo e pais ta haya su mes na 
un encrusijada. Miembronan 
di e conseho transicional a 
para su tras, y su dilanti, e ofi- 
cialnan top di polis y ehercito 


di e pais, como tambe em- 
bahador- y politiconan bon 
conoci. 
Boisvert a referi na e conseho 
transicional como un “solu- 
cion Haitiano,” y dirigiendo 
comentario na nan, Boisvert 
a desea nan exito. 


A instala e conseho anteri- 
ormente diahuebs, mas cu 
un luna despues cu lider- 
nan Caribense a anuncia su 
huramentacion na e Palacio 
Nacional, generando preocu- 
pacion. E conseho di nuebe 
miembro, di cual siete tin 
poder di voto, tambe ta spera 
di yuda pone e agenda pa un 
gabinete nobo. Tambe ta bay 
nombra un comision elec- 
toral provisional, un rekisito 
prome cu eleccion por tuma 
lugar, y establece un conseho 
di seguridad nacional. 
E mandato no-renobable di 


e conseho ta caduca dia 7 di 
februari 2026, fecha riba cual 
ta programa pa huramenta un 
presidente nobo. 


Smith Augustin, un miembro 
cu poder di voto den e conse- 
ho, a bisa cu no tabata cla si e 
conseho lo dicidi di mantene 
Boisvert como prome minis- 
ter interino of scoge otro per- 
sona. El a bisa cu lo discuti 
esaki den proximo dianan. 
Comunidad internacional a 
urgi e conseho pa duna prio- 
ridad na inseguridad amplio 
na Haiti. Hasta prome cu e 
atakenan a cuminsa, gang- 
nan ya tabata controla 80% di 
Port-au-Prince. E cantidad di 
hende asesina na comienso di 
2024 tabata mas cu 50% mas 
compara cu e mesun periodo 
aña pasa, segun un rapport 
recien di ONU. 


Iran ta rechasa solicitud 
di Argentina pa aresta 
minister di Interior 
Relaciona cu bom na Centro Hudiu 


na 1994 


(AP) — Iran a critica Ar- 
gentina diaranson despu- 
es cu e pais Sur Ameri- 
cano a busca pa aresta 
minister di Interior Irani, 
Ahmad Vahidi pa su su- 
puesto participacion den 
e bombardeo mortal na 
1994 di e centro di comu- 
nidad Hudiu na Buenos 
Aires. 


Sin menciona nomber di Va- 
hidi, ministerio di Exterior 
Irani a adverti Argentina pa 
no “haci acusacion sin base 
contra ciudadanonan di otro 
pais.” E advertencia diaran- 
son a yega un dia despues cu 
Argentina a exigi pa Pakistan 
actua riba un noticia cora 
di Interpol pa aresta Vahidi 
durante un bishita oficial na 
Islamabad. Vahidi, kende ta 
busca pa Interpol, a stop su 
biahe gubernamental na sur 
oriente di Asia trempan, ha- 
ciendo un retorno inespera 
na Tehran diaranson. 


No tabatin respuesta inmedi- 
ato di autoridadnan Pakistani. 


E impulso renoba di Argen- 
tina pa tene Iran responsable 
pa e pio atake asina den su 
historia ta yega mientras 
presidente derechista, Javier 
Milei ta duna forma nobo na 
politica di exterior pa alinea 
mas cerca cu enemigo mortal 
di Iran, Israel, y mientras ten- 
sion ta aumenta entre e en- 
emigonan di Medio Oriente. 


Den un aparente referencia 
na Israel, vocero di ministe- 
rio di Exterior Irani, Nasser 
Kanani a urgi pa Argentina 
“no ta influi pa esnan cu ta 
enemigo di nos relacionnan 
bilateral.” 
No a condena ningun per- 
sona pa planea of ehecuta 
e bombardeo na 1994 cu a 
mata 85 persona y a herida 
mas di 3mil otro. Pero den 
simannan recien – mientras 
Iran ta enfrenta cada bes mas 
isolacion global y sancion – 
Argentina a escala esfuerso- 
nan pa condena Iran y su red 
militante den exterior pa su 
supuesto participacion. Iran 
ripitidamente a rechasa cual- 
kier conexion cu e atake. 


Den un movida elogia pa 
Israel, corte criminal di mas 


halto na Argentina e luna aki 
a duna veredicto cu gobierno 
Irani a planea e atake na 1994 
– como tambe e bombardeo 
na 1992 di embahada Israeli 
na Buenos Aires, cu a mata 
29 persona. Huesnan a de- 
staca tres ex-oficial Irani pa 
nan participacion den e atake 
riba e centro di comunidad 
Hudiu – incluyendo minis- 
ter Vahidi kende e tempo ey 
tabata lidera e Forsa Quds 
expedicionario di e Guardia 
Revolucionario. 


E corte tambe a acusa e grupo 
militante cu sosten di Iran, 
Hezbollah, di a ehecuta e 
atake. 


Anteriormente e siman aki 
Vahidi a compaña presidente 
Irani, Ebrahim Raisi na Is- 
lamabad, unda el a reuni cu 
su contraparti Pakistani pa 
discuti intercambio di inteli- 
gencia. Maske e tabata spera 
pa continua hunto cu delega- 
cion di Raisi na Sri Lanka, 
Vahidi abruptamente a bolbe, 
generando speculacion cu 
e solicitud di Argentina a 
complica su biahe interna- 
cional. El a haci un aparien- 
cia sorpresa diaranson na un 
reunion di gabinete na Teh- 
ran, unda el a elogia su biaha 
na Pakistan den entrevista 
cu noticieronan vincula cu 
estado Irani. Mientras tanto, 
presidente Raisi a aterisa na 
Sri Lanka. 


Autoridadnan Argentino a 
bisa diamars cu nan a coor- 
dina cu diplomaticonan na 
Pakistan y India pa solicita 
detencion di Vahidi y su ex- 
tradicion na Buenos Aires. 
“Nan ta continua ocupando 
posicionnan di poder cu im- 
punidad total,” un declara- 
cion di gobierno a bisa. Ka- 
nani, e vocero di ministerio 
di Exterior, a acusa Argentina 
di haci “solicitud falso y ile- 
gal” pa difama Iran. 


Pa añas, Argentina a purba 
en vano pa usa noticia cora 
di Interpol pa presiona pa 
aresta oficialnan Irani acusa. 
E buskeda elusivo di e pais 
pa husticia den e bombarde- 
onan di 1992 y 1994 ta yen di 
controversia y supuesto cu- 
brimento di gobierno. 

Fotografo ta acusa cu e tabata obliga pa mira Megan 
Thee Stallion tene relacion sexual 


(AP) - Un fotografo cu 
a traha pa Megan Thee 
Stallion a bisa den un de- 
manda diamars cu el a ser 
obliga pa wak mientras e 
cantante tabata tene rela- 
cion sexual, a keda despe- 
di pronto despues y a ser 
abusa como su empleado. 


Den e demanda otorga na 
Los Angeles Superior Court, 
Emilio Garcia a bisa cu 
despues di a sali un anochi 
na Ibiza, Spaña den aña 2022 
e tabata den un SUV cu e 
cantante ora cu el a cuminsa 
tin relacion sexual cu un otro 
muhe banda di dje. E no por 
a sali di e vehiculo andando, 
y lo a keda pega den medio 
di caminda den un pais stra- 
nhero si e haci esaki. Garcia 
a sinti “bergonsa y ofendi 
durante henter e incidente,” 
segun e demanda. 


Alex Spiro, Megan su abo- 
gado, a bisa cu e lo lucha e 


caso aki den corte. “Esaki ta 
un demanda pa placa. Sin un 
acusacion di acoso sexual y 
acusacionnan verbal pa purba 
laga su nomber na berguen- 
sa,” Spiro a declara. 


E siguiente dia Megan a bisa 
Garcia pa nunca papia di loke 
el a mira y a ofende su per- 
sona, segun e demanda ta 
sigui acusa. E keho tambe a 


conta cu Garcia, ken ya caba a 
considera kita for di trabao pa 
motibo cu e tabata traha mas 
di loke e ta ser paga p’e den un 
ambiente laboral hostil hopi 
biaha empeora pa Megan su 
personalidad, tabata contrata 
como un contratista inde- 
pendiente pero trata como un 
empleado exclusivo. 


Garcia a trece e topiconan 


aki dilanti den combersacion 
cu Megan y a keda despedi 
e siguiente dia despues di 4 
aña ta traha cune segun e de- 
manda. Desde e tempo aki el 
a entrega e keho di discrimi- 
nacion di trabao cu Califor- 
nia Civil Rights Department. 


E demanda, reporta prome pa 
NBC News, ta nombra Me- 
gan, ken su nomber ta Megan 
Pete, su companianan Megan 
Thee Stallion Entertainment 
y Hot Girl Touring ademas 
di e compania bao cual e ta 
como artista Roc Nation. Un 
respuesta di defensa te ainda 
mester keda otorga. No taba- 
tin un respuesta inmediato na 
un email pidiendo comentar- 
io di un representante di Roc 
Nation. 


Garcia ta pidiendo compen- 
sacion financiero pa e dan- 
onan causa y pa determina 
esaki den huicio, acusando cu 
el a sufri ambos fisicamente y 


emocionalmente a causa di e 
maltrato na trabao, e despido 
y e escena cu e mester a mira 
den e SUV. 


Megan, ken actualmente tin 
29 aña di edad, anteriormente 
tabata involucra den un caso 
legal grandi y a pasa door di 
un tormenta di abuso on- 
line, como e victima di Tory 
Lanez, ken hurado a declara 
culpabel di a los tiro na Me- 
gan su pia den aña 2020. El 
a testigua na e huicio unda e 
hurado a condena Tory Lanez 
y a dun’e un sentencia di 10 
aña den prizon. 


Ya caba un artista sumamente 
popular, Megan a bira un di 
hip-hop su nombernan mas 
conoci desde e tempo aki. 
El a gana e Grammy pa Best 
New Artist den aña 2021 y e 
tabatin varios di su colabo- 
racionnan den prome luga 
manera Savage cu Beyonce y 
WAP di Cari B. 


Yoko Ono lo ricibi Edward MacDowell Medal pa logro ‘lifetime’ 


(AP) - Un di e pais su pro- 
gramanan di residencia di 
artista lider, MacDowell a 
otorga e premio ‘lifetime 
achivement’ na yoko Ono. 


E artista iconico, creador di 


pelicula y musico ta e aña aki 
su recipiente di Edward Mac- 
Dowell Medal, un honor an- 
teriormente duna na Stephen 
Sondheim y Toni Morrison 
entre otro. 


“Nunca tabatin un hende 
manera e; nunca nos a mira 
trabao manera di dje,” Mac- 
Dowell su hefe di directiva 
Nell Painter a bisa den un 
declaracion. “Durante mas o 
menos 7 decada, el a premia 


wowonan, a provoca pensa- 
mentonan, a inspira femini- 
stanan y a defende migran- 
tenan via un imaginacion 
amplio. Fresco y pertinente, 
su trabao unico y poderoso 
ta papia pa nos mesun tem- 
ponan.” 


Ono su yiu homber, Sean 
Ono Lennon, a bisa den un 
declaracion cu e medaya ta 
“un honor increibel. E his- 
toria y lista di personanan cu 
a ricibi esaki den pasado ta 
remarcabel. E ta haci mi per- 
sona sumamente orguyoso 
di mir’e aprecia y celebra di 
e manera aki,” el a comenta. 


Ono, ken tin 91 aña, a haci 
poco aparencia publico den 
añanan recien y no ta premira 
di atende e ceremonia di e 


premio den juli na MacDow- 
ell Campus. Ono su manager 
di musica, David Newgar- 
den, lo acepta e premio den 
su luga. 


Ono a bira conoci prome 
como parti di e movemento 
avant-garde Fluxus den aña 
1960, despues a yega fama na 
nivel internacional ora cu el a 
conoce John Lennon, cu ken 
e tabata casa for di aña 1969 
te cu su fayecimento den ana 
1980. Nan varios corabo- 
racion ta inclui canticanan 
“Give Peace a Chance,” 
“Imagine” y “Happy Xmas 
(War Is Over),” e base di War 
Is Over! Inspired by the Mu- 
sic of John & Yoko,” ta e aña 
aki su ganado di OScar pa 
miho pelicula cortico anima. 

Dushi Carnival Group ta lansa tema pa Carnaval 71 
Dance In Paradise music brings us together 


Durante DCG su after 
party a lansa su tema nobo 
pa C71: Dance in paradise 
Un tema colorido cu ta 
duna espacio y ta habri 
caminda pa resalta cre- 
atividad y fantasia. Meta 
ta pa un biaha mas DCG 
luci grandemente manera 
den C70, danki na e ambi- 
ente di nos DUSHI peo- 
ple. 


Manera e tema mes ta bisa: 
Music Brings Us Together. 
Musica ta crusa puente, fron- 
tera y cultura y ta trece nos 
tur hunto. Music is the only 
language we know! 


Dushi Carnival Group ta 
gradici Jeon & Band 
DUSHI y Jeon & Band ta 
cera 4 aña di colaboracion, 
sumamente agradecido pa e 
aporte di Jeon & Band na Du- 
shi Carnival Group. Jeon tin 
e talento pa conkista mundo 
y nos ta apoya y desea Jeon 
tur clase di exito den su mis- 
ion di hiba y carga Aruba su 


nomber internacionalmente. 
JEON POR! 


Banda nobo duro e cas 
musical di Casper 
Cu esaki ta cuminsa un era 
musical nobo pa DCG. E 
banda cu lo ta acompañando 
Dushi e proximo añanan ta 
nada mas y nada menos e 
banda DURO, e cas musical 
di Casper, e rookie cu a conk- 
ista tur hende su paladar mu- 
sical cu su soca. 


Mighty Campo: ta ken por 
lubida su trayectoria largo 
den e festivalnan di Calypso 
& Roadmarch. 


E maestro musical Sergio 


Barrios cu lo ta na timon di 
pone e ambiente cu nos tur 
por a sinti y gosa di dje du- 
rante DCG su after party. 
Keda pendiente pa mas! 


Nos reinanan 
E corona di nos Reinanan 
tabata e aceptacion di nos 
pueblo Carnavalesco. DCG 
ta sumamente orguyoso di 
nos Sra. Carnaval Michelle 
Gerritsma Thijsen y Reina 
Hubenil Aliyah Ridderstap 
na ken nos ta agradecido pa a 
engrandece nos grupo. 
Pronto nos lo corona nos Re- 
inanan pa C71. 


Dushi Carnival Group 
premionan: 


Cu hopi orguyo nos ta gradi- 
ci nos seccionnan cu a sa di a 
rasa cu tur premio, un pabien 
na nos DUSHI SECTION, 
cu seccion campeon y sec- 
cion mas luhoso. Na Endy 
Mendez cu Body Road luho- 
so. Un “shout out” grandi pa 
Massive Brassband Int. cu 


Brassband of the year. 


Nos ta sumamente entusi- 
asma y ta den preparacion 
acelera pa pronto presenta 
nos costumes na nos Dushi 
People. Pa mas informacion 
592 7970 of follow nos Face- 
book y Instagram page. 

4or di atardi y mayornan 
ainda no a bin busca nan 
yiu na scol 


Dialuna atardi a drenta 
informe di cu ta birando 
4’or y mayornan no a bin 
busca nan yiu na Rosario 
College. 


Como e maestronan mester 
bay cas a yama polis pa busca 
e mucha y a keda encarga pa 
hib’e su cas y a haci tal. 


Accidente cu 
hende herida 
pa falta di 
preferencia 
na Savaneta 


Dialuna atardi a drenta 
informe di un accidente 
cu hende herida na Sava- 
neta, mesora a dirigi tanto 
polis como ambulance na 


e sitio. 


Na yegada di e patruya a bin 
compronde cu aki ta trata di 
un accidente pa falta di pref- 


erencia. Debi na e impacto 
un persona a resulta herida, 
na yegada di e ambulance nan 
a atende e victima na e sitio 
mes. 


Baki sushi di Metro Mall na 
candela 


Dialuna atardi a drenta 
informe di cu tin un can- 
dela na Metro Mall, me- 
sora a dirigi un unidad di 
bombero na e sitio. 


Na yegada di e bombero a 
paga e candela di e baki sushi 
mesora pa asina evita e peli- 
ger y e molester 


Polis investigando accidente 
hit & run na Bubali 


Dialuna atardi a drenta 
informe di un accidente 
na Bubali, mesora a dirigi 
un patruya na e sitio. 


Na yegada di e patruya a bin 
compronde cu aki ta trata di 
un accidente hit & run unda 


un auto a perde control den e 
birada a perde control bay dal 
spandraad kibra y a bay dal e 
muraya di e cas kibra. Polis 
a keda di bay wak den e area 
cerca y wak e camara di segu- 
ridad pa asina pone esun para 
responsabel pa e daño causa. 

Chauffeur 
di pick-up a 
bay dal tras 
di un auto na 
Jucuri 


Diamars atardi a drenta 
informe di un accidente 
na Jucuri, mesora a dirigi 
un patruya na e sitio. 


Na yegada di e patruya a bin 
compronde cu aki ta trata 
di un accidente unda cu e 
chauffeur di pick-up no a 
regula su velocidad ni a man- 


tene distancia a bay dal tras 
di e auto su dilanti. Afortu- 
nadamente ningun hende a 
resulta herida. 


Despues di cu pareha a bebe hunto a start 
un discusion cu a escala den un pleito 


Diamars anochi laat a 
drenta informe di un 
problema entre pareha na 
Bubali, mesora a dirigi un 
patruya na e sitio. 


Na yegada di e patruya a bin 
compronde cu aki ta trata di 
un caso unda cu tur 2 tabata 
bebe y a start un discusion cu 
a escala den un pleito. Polis a 


interveni y a papia cu ambos 
indicadonan pa no start dis- 
cusion ora nan ta bebi pa cos- 
nan no bay for di man ambos 
a compronde y a bay drumi. 


Polis a bay Balashi pa 
atende un accidente 
cu declaracionnan 


Diaranson mainta a dren- 
ta informe di un accidente 
pabao di e rotonde Balas- 
hi, mesora a dirigi un pa- 
truya na e sitio. 


Na yegada di e patruya a bin 


compronde cu aki ta trata di 
un accidente na e rotonde 
unda ambos chauffeur a duna 
declaracion 
contradictorio. 
Polis a tuma e datosnan y 
potretnan y a manda esakinan 
pa e specialista di trafico. 


Polis y bombero a bay 
Driemasterstraat pa un 
boter di gas cu tabata 
“leak” 


Diaranson merdia a dren- 
ta informe di cu tin un 
cilinder di gas cu ta “leak” 
na un cas na Driemaster- 
straat, mesora a dirigi tan- 
to polis como bombero na 
e sitio. 


Na yegada di e patruya a bin 
compronde cu ya bomb- 
eronan tabata t’ey y a logra 
kita e peliger y Arugas a ser 
avisa pa bin cambia e cilinder. 


a agrega cu e clientenan por 
tuma contacto cu su admin- 
istrador, Rust Consulting of 
riba e website di FTC tocante 
e topico pa mas informacion 
di e proceso. 


Den un declaracion manda 
na The Associated Press, 
Ring a bisa cu hackernan a 
tuma e-mail y password cu a 


“ser horta di otro compani- 
anan pa drenta e cuentanan di 
Ring di cierto clientenan” cu 
ta usa e mesun informacion 
riba varios website den 2019, 
agregando cu e compania a 
lidia cu esaki rapidamente 
pa medio di notifica esun- 
nan cu tabata “exponi na un 
tercer partido of incidente cu 
no ta directamente di Ring” 


y a tuma accion pa proteha e 
cuentanan afecta. 


Ring no a atende inme- 
diatamente e acusacionnan 
di FTC di empleadonan y 
contratistanan cu acceso na 
imagennan, cual ta fuera di 
ley. 

FTC ta manda 5.6 miyon dollar den devolucion pa clientenan di Ring 


(AP) 
- 
Federal 
Trade 
Commission 
(FTC) 
lo 
manda 5.6 miyon dollar 
na clientenan como parti 
di areglo cu Ring, cual a 
ser acusa di fayo den pro- 
teha videonan priva for di 
acceso di fuera. 


Den keho di 2023, FTC a 
acusa e proveedor di camara 
di seguridad y seguridad di cas 
di permiti su empleadonan y 
contratistanan tin acceso na e 
clientenan su videonan priva. 
Ring aparentemente ta usa e 
videonan aki pa train algorit- 
mo sin consentimento, entre 
otro cosnan. 


Ring tambe a keda acusa 
di no implementa protec- 
cionnan di seguridad clave, 
cual ta permiti hackernan 
tuma control di e cuentanan 
di cas, camara y videonan. 
Esaki a causa un “violacion 
grave di e usuarionan su pri- 
vacidad,” FTC a nota. 


Segun un aviso diamars, 
FTC lo haci 117,044 pago 
riba PayPal na clientenan im- 
pacta cu tin cierto tipo di dis- 
positivo, incluyendo camara 
paden, durante temponan 
unda e reguladornan ta bisa 
cu acceso inautorisa a tuma 
luga. 


Clientenan eligibel lo mester 
acepta e pagonan aki dentro 
di 30 dia, segun FTC, cual 
Microsoft y Amazon ta ricibi critica di 
vigilante di competencia di Reino Uni a 
causa di tratonan recien cu AI 


(AP) - Reguladornan di 
competencia Britanico a 
bisa diaranson cu nan lo 
critica e tratonan recien di 
AI na Microsoft y Amazon 
a causa di preocupacion 
cu 
e 
movidanan 
por 
stroba competencia den e 
industria di AI. 


Competition and Markets 
Authority a bisa cu nan 
lo investiga Microsoft su 
partnership cu Francia su 
Mistral AI y e compania su 
contrato cu empleadonan 
clave 
di 
otro 
compania 
chikito 
Inflection 
AI. 
E 
vigilante tambe a anuncia 
den un declaracion separa 
cu lo investiga Amazon su 
inversion di 4 biyon den San 
Francisco su Anthropic. 


Companianan di tecnologia 
grandi tin tempo caba ta inverti 
placa 
den 
companianan 
chikito di AI generativo den 
medio di interes publico y 


den negoshinan tocante e 
tecnologia, 
sinembargo 
e 
inversionnan tambe a hala 
atencion di e autoridadnan 
anticonfiansa. 


E vigilante di Reino Uni a 
bisa cu nan a pidi comentario 
for di “tercer partidonan 
interesa,” prome cu nan 
dicidi si nan lo ehecuta un 
investigacion profundo. “Nos 
lo evalua, obhetivamente y 
imparcialmente, si cada un 
di e 3 tratonan aki ta cay bao 
e reglanan di Reino Uni y si 
esaki ta e caso, nos lo investiga 
si nan tin algun impacto riba 
competencia na Reino Uni,” 
e vigilante a comenta. 


Microsoftt a bisa cu nan 
lo provee e autoridad cu e 
informacion cu ta necesario 
pa ehecuta nan trabao. “Nos 
ta permanece cu e confiansa 
cu nos practicanan di negoshi 
comun 
manera 
contrata 
talento of haci inversionnan 
fraccional den companianan 
di AI ta promove competencia 
y no ta mescos cu un 
adkisicion of unificacion,” e 


compania a declara. 


Luna 
pasa 
Microsoft 
a 
contrata Mustafa Suleyman, 
ken 
ta 
co-fundador 
di 
Google su laboratorio di 
investigacion DeepMind AI 
pa lidera su negoshi di AI pa 
consumidor conhuntamente 
cu 
e 
cientifico 
hefe 
y 
varios otro ingeniero top y 
investigadornan di Inflection, 
su compania di AI. 


Microsoft 
tambe 
anteriormente 
a 
uni 
na 
Mistral, cual a bira Francia 
su lider den AI despues di 
a ser funda aña pasa. Esaki 
a bini despues di Microsoft 
su 
partnership 
existente 
cu ChatGPT, creador di 
OpenAI. 


CMA a bisa cu nan lo aumenta 
nan critica di e mercado 
despues 
cu 
nan 
publica 
un rapport cu ta enfatisa 
e riesgo cu companianan 
poderoso por causa si nan usa 
partnership cu hungadonan 
clave di AI pa fortalece nan 
posicion. 

60 aña di seleccion di futbol Antiano na nivel internacional 


60 aña pasa, den 1964 y luna di 
april a sali un delegacion Antiano 
di 
futbol 
hubenil 
cu 
puro 
futbolistanan Crioyo cu ta hunga 
futbol den campeonatonan local. 
E seleccion Antiano di futbol a sali 
pa participa den e campeonato di 
Concacaf na Guatemala. 


E delegacion Arubano a consisti 
di 
futbolistanan 
como 
tambe 
dirigentenan 
deportivo. 
E 
hungadornan 
Arubano, 
Oslin 
Toppenberg como prome portero 
di equipo Aruba Juniors; Urbano 
Kock, links back pa Dakota F.C; Roy 
Simon, volante pa R.C.A; Remigio 
Jacobs, volante pa Bubali F.C.; Betico 
Dubero q.e.p.d., volante pa Estrella 
F.C.; Richard Jacobs q.e.p.d., volante 
delantero pa Dakota F.C.; Frank 
Richardson, capitan y volante pa 
Dakota F.C.; Manuel Oduber q.e.p.d, 
como masahista. Tambe e delegacion 
tabata consisti di Edmundo Kamp cu 
tabata assistent trainer, Fichi Croes 
cu tabata presidente di AVB, vice- 
presidente di N.A.V.U y lider di 
delegacion. 


Tabatin un compañenismo den un 
grupo masha uni di futbolistanan y 
hasta entre e dirigentenan. Antias 
a bay hunga na un supercede na 


Mazatenango, cu ta un ciudad cu 
ta keda 4 ora for di e ciudad di 
Guatemala. Antias a debut contra 
di e fuerte equipo di Mexico, e 
faboritonan pa bira campeon. Pero 
cu un gol historico di e Rubiano, 
Richard Jacobs, e equipo ta derota 
Merxico 1-0. E historia ta sigui cu 
Antias vs. Honduras. Antias a derota 
Honduras cu score di 1-0, cu gol di 
Ronny Elizabeth. Despues ta sigui 
Panama; e partido ta keda empata 2-2 
cu golnan di Remigio Jacobs y Flavio 
Maduro. Antias a keda campeon den 
e grupo y Honduras sub campeon. 


E di dos parti di e historia ta continua 
na ciudad di Guatemala den e 
weganan final. Den e etapa aki a keda 
San Salvador y Guatemala, y Antias 
y Honduras. E partidonan di Antias 
Hulandes a desaroya di siguiente 
forma: Antias a perde e prome wega 


contra San Salvador 0-2 y tambe e di 
dos wega contra Honduras 2-4, cu 
golnan di Ronny Elizabeth. Antias 
ta gana e ultimo partido contra 
Guatemala cu score di 1-0 cu gol 
di Ronny Elizabeth atrobe. Asina 
San Salvador ta keda campeon cu 
6 punto, invicto. Antias, Honduras 
y Guatemala a keda empata cu dos 
punto cada un. Den averahe di gol, 
Honduras, Antias y Guatemala a 
keda tras di otro campeon goleador 
di e campeonato; Mario Caballero di 
Honduras cu 5 gol a keda como sub- 
campeon goleador. Ronny Elizabeth 
di Antias Hulandes cu 4 gol, a keda 


empata cu 3 Centro Americano 
mas ken tabata Carlos Ruano di 
Guatemala, Guillero Guiz y Daniel 
Corneyo, ambos di El Salvador. 


Tur hungado di Aruba a destaca riba 
tereno. Frank richardson, e gran 
capitan hungando den tur e weganan. 
Betico Dubero como gran medio 
campista y Oslin Toppenberg como 
prome keeper di e seleccion, pero 
despues el a leciona. Urbano Kock 
como gran defensa derecho, Richard 
Jacobs e goleador contra Mexico y 
Renigio Jacobs como goleador contra 
Panama den su weganan. Di otro 
parti di e seleccion tambe tabatin 
hungadornan cu a sobresali, manera 
Ronny Elizabeth como goleador di e 
seleccion cu 4 gol y sub-campeon di 
e torneo. Eric Victoria tabata e miho 
back central di e torneo. Raymond 
Jacobs tabatin mas hugada den e 
seleccion. Reginald Hato den su 
tempo den Centro America ainda 
e ta wordo recorda na Guatemala y 
Centro America. Franklin Flokker, 
un medio defensivo, a hunga den tur 
e weganan. Tabata un seleccion cu 
a laga historia atras. Hungadornan 
humilde y puro crioyo cu a hunga 
futbol den campeonatonan local. 60 
aña di gloria. 

Audiencia di extradicion di Quincy Promes 
spera pa proximo siman na Dubai 


(NLTimes) – Un audiencia 
di extradicion pa determina 
si ta bay entrega futbolista 
profesional Hulandes, Quin- 
cy Promes na autoridadnan 
na Hulanda, probablemente 
ta bay tuma lugar proximo 
siman, segun RTL Nieuws 
a reporta basa riba docu- 
mentonan di corte. 


Promes ta considera un fugitivo 
na Hulanda kende no a sinta 
niun dia den prison a pesar di 
a keda condena pa cargonan 
di traficacion di cocaina, y 
cargonan separa relaciona cu 
hincamento di un miembro di 


su famia. 


E ex-hungador di Ajax, kende 
tambe tabatin un posicion riba 
team nacional masculino Hu- 
landes, a keda aresta un luna 
pasa na aeropuerto di Dubai pa 
un cargo local, y tambe pasobra 
su nomber tabata inclui den un 
lista di Interpol di fugitivonan 
conoci. E audiencia di extradi- 
cion ta spera pa cuminsa dia 2 
di mei, RTL a reporta. 


Promes tabata na Dubai pa 
training camp cu su club actual, 
Spartak Moscow. Mientras e 
tabata eynan, segun reporta- 


henan, e tabata involucra den 
un accidente di auto. E futbolista 
di 32 aña di edad lo a bandona 
e escena di e accidente, segun 
rumornan, y no a paga pa e daño 
causa. Inicialmente a permitie pa 
warda su audiencia di extradi- 
cion sin mester bay prison, pero 
a hib’e den custodia luna pasa. 


E futbolista di Amsterdam a 
keda sentencia cu seis aña di 
prison na februari pa su par- 
ticipacion den traficacion in- 
ternacional di droga. Tambe 
a dun’e orden pa pasa un aña 
y mey den prison despues di 
a keda condena di a hinca su 


primo na Acoude. 


Promes a apela ambos caso. 
Corte di Apelacion na Amster- 
dam ta bay tene un audiencia 
di status relaciona cu e acusado 
dia 20 di september. 


Abogado di Promes, Robert 
Malewicz no a comenta riba 
e caso. “Nos no ta bay duna 
ningun comentario substantivo 
mientras e solicitud ta pendiente 
dilanti corte na Emirato Arabe 
Uni,” el a bisa RTL Nieuws. 


Ethan Westera ta conkista medaya di oro na Hyères, Francia 


Recientemente, atleta di team 
Aruba, Ethan Westera a com- 
peti den Cup Mundial na Hy- 
eres, Francia, unda el a logra 
conkista e medaya di oro. 


Riba su pagina di Facebook, West- 
er a comparti un mensahe den cual 
a indica cu esaki tabata un “victoria 
special pa Opa Caddy.” 
“Contento cu poco poco tur cos 
ta bin den orden. Hopi aña di tra- 
bao finalmente a cuminsa mustra 
resultado. Mi no por warda pa e 
ultimo tres luna di preparacion pa 
Olimpiada,” Westera a post riba su 
rednan social. “Asina hopi hende 
pa gradici. Mi ta aprecia tur sosten 
y trabao di tur hende involucra.” 


Pabien Ethan! 


Xander Bogaerts cu record di tres hit den temporada 
Mientras Padres ta deorta Rockies 5-2 


(AP) — Xander Bogaerts 
tabatin un record di tem- 
porada cu tres hit, Matt 
Waldron a concede un 
careda den seis inning, y e 
San Diego Padres a derota 
e Colorado Rockies 5-2 di- 
aranson anochi. 


Kim Ha-Seong y Jackson 
Merrill tabatin dos RBI pa 
yuda e Padres derota e Rock- 
ies pa di 11 biaha den nan 
ultimo 14 encuentro. Kim ta- 
batin dos hit, incluyendo un 
bloop double na right field cu 
a impulsa e prome dos careda 
di e wega y a inicia un prome 
inning cu cuatro careda. 


Waldron (1-2) a rebound di 
su pio outing di e tempo- 
rada, un perdida contra To- 
ronto den cual el a concede 
cinco careda y siete hit den e 


2/3 inning. Cu cuatro careda 
riba e borchi prome cu el a 
subi e monticulo pa prome 
biaha, Waldron a ricibi sos- 
ten di careda hopi necesario 
despues cu San Diego a anota 
apenas siete careda den su cu- 
atro start anterior. 


“Credito ta bay pa Waldron,” 
manager di Padres, Mike 
Schildt a bisa. “E tabata hopi, 
hopi bon. Tur pitch trahando. 
El a mix e cu maestria y taba- 
tin comando di dje.” 


Robert Suarez a pick up su di 
nuebe save di e temporada, 
retirando e Rockies den siete 
pitch. E outing di varios hit 
tabata e di dos den ultimo cu- 
atro wega pa Bogaerts, kende 
a drenta diaranson anochi ba- 
tiando apenas .198. 


E wega tabata e di 25 start 
consecutivo e temporada aki 
den cual e Rockies a cay atras 
na dado momento. Nan ta 
apenas e di dos team pa al- 
cansa e marca aki desde 1900, 
uniendo e St. Louis Browns 
di 1910. 


Den su prome start di e tem- 
porada, Black (3-4) a tuma e 
perdida pa e Rockies, permi- 
tiendo cuatro careda y cinco 
hit den su cinco innong. 


Ryan McMahon y Elias Diaz 
cada uno a hit home run solo 
pa center field pa Colorado, 
cu a laga seis coredo riba 
base, incluyendo tres den e 
di cuatro inning ora e taba- 
tin e basenan yen cu apenas 
un out prome cu un pop-up 
y groundout a caba cu e me- 
nasa. 

Resultado Sorteo 
April 25 


Cadena Alexander Lottery ta presenta resultado di weganan di suerte 


merdia 




6443 


X2 


8556 


Sorteo # 4249 


Sorteo # 1123 


Geminis 


FP 


281 


Sorteo # 4249 


Sorteo # 2305 


8801 


8532 


Sorteo # 4249 


X2 


7316 
8884 


Letter 


0 
0 
0 


0 


0 


12 


195 


0 
0 
0 
0 
0 





1877 


FP 


Proximo Jackpot 


95.000,- 


Sorteo # 6455 


Sorteo # 


x afl 8,00 


x Match 4 


Mega Ball 


Proximo Jackpot 


390.000,- 


x match 4 


Sorteo # 


9927 


Sorteo # 6031 


Sorteo # 961 


x afl. 500,00 


x afl.15,00 
x afl 50.00 


Aquario 


FP 


663 


x Jackpot 


Sorteo # 8228 
Sorteo # 


Sorteo # 1977 


7753 


9555 


Sorteo # 7272 


x Jackpot 


x Match 4 
x afl. 12,00 


FP 


Joker 


3677 
240.000,- 


x Jackpot 
x Match 4+ 


Proximo Jackpot 


02-03-24-27-30 


5006 


Afl. 500.000,- 


anochi 


diario 
Korsou 
super4 
flamingo 


5374 
7580 
4761 
1594 
2473 
1041 
super5 
7924 
1417 
7868 
02952 
7178 


Dia 27 di april lo tin “Ban Caya!” na San 
Nicolas 


BARiO UNiCO ta un 
proyecto cu ta cay bou di 
CEDE ARUBA y ta en- 
foca riba e forma con pa 
reactiva y sostene Centro- 
nan di Bario y e desaroyo 
di bario na Aruba. Pa yuda 
yega na e metanan pa mo- 
tiva comunidad pa bolbe 
Centronan di Bario, crea 
union, y promove salud y 
bienestar den bario asina 
CEDE ARUBA a uni forsa 
cu IBiSA na 2023. 


Mirando e necesidad pa 
duna informacion, CEDE 
ARUBA y IBiSA a start cu 
proyecto “BAN CAYA” den 
2023. Noord tabata e prome 
districto cu a wordo scogi y 
despues a sigui cu Paradera/ 
Piedra Plat. Dos evento di 


BAN CAYA cu tabata exitoso 
y cu bon resultado pa e bario 
en general y tambe pa e Cen- 
tro nan di Bario. 


Mirando e desaroyo positivo 
aki CEDE ARUBA y IBISA 
a bay di acuerdo pa sigui cu 
BAN CAYA den 2024 cu 4 
edicion mas. E prome e edi- 
cion lo bay ta den San Nico- 
las diasabra awor 27 di April. 
Caya Pastoor Hendrikstraat 
for di rotonde chikito banda 
di Filomena College te cu St. 
Paulus School lo wordo cera 
pa realisa e evento aki. BAN 
CAYA 2024 na San Nicolas 
ta wordo presenta pa Centro 
di Bario Brazil y Centro di 
Bario Lago Heights. 
Lo tin un total di 46 punto di 
actividad y informacion riba 


henter e ruta y tambe bou di 
overdekte di YMCA y den 
Stadion di Joe Laveist. BAN 
CAYA San Nicolas lo tin un 
variacion grandi den entre- 
tenimento, entre otro lo tin 
seccionnan deportivo, social, 
cultural, arte y culinario. Pa 
nos muchanan lo tin un kids 
corner, informacion di salud 
den skina di salud, weganan 
pa famia y por cumpra dushi 
cuminda y coy bebe. Activi- 
dad ta cuminsa di 4’or di at- 
ardi te cu 8’or di anochi. Tur 
show cu wordo duna ta di tal- 
entonan di San Nicolas. Esaki 
a pone tambe cu a busca ban- 
danan di San Nicolas pa trece 
ambiente y lo t’ey Groove 
Masters y “ATANIRO and 
Band” pa cera BAN CAYA 
KING’S Edition. Filomena 


College a pone su tereno dis- 
ponibel pa asina tur hende 
por para nan auto. 


Ora bo yega por pidi un folder 
di informacion di e diferente 


tentnan y lo anuncia cada bes 
cu lo haci actividad durante 
e atardi. Aruba completo ta 
wordo invita pa celebra dia 
di Rey den Ban Caya na San 
Nicolas! 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Central 
Tel. 585 1965 


San Nicolas: 
San Nicolas 
Tel. 584 5712 


SERVICIO 
CHAPI Y VERF 
Handy Man 
nos ta haci tur sorto di chapi y 
verf cas, edificio, school. 
nos ta tira sushi afo. 
Cel. 561 1397 


________________________________217718 


TA HUUR 
Un cas den noord 
2 camber grandi, sala, cushina, 
cura sera, bario keto. Pre pago 
un mes meter di awa 
Cel. 567 8899 


________________________________217729 


Ramen na Hapon ta un experiencia y 
atraccion pa turistanan 


(AP) - Ramen posible- 
mente ta un di e cumin- 
danan faborito di Hapon. 
Na Tokio, tin rijnan largo 
pa por haya Ramen cu 
nunca ta faya den satis- 
face tur hende. 


Hopi biaha cushina net di- 
lanti bo, e plato aki ta costa 
mas o menos 6.50 dollar y 
ta bini den varios sabor y 
version local. Tin un cu ta 
salo, un basa riba soya yama 
“shoyu” of “miso” tambe. 
Posiblemente e ta cora dan- 
ki na e pica. Pero tin tambe 
versionnan unda no tin sopi 
mes sino un sauce pa bo dip 
e noodles den dje. 


E tipo di pasta usa pa e plato 
aki ta mas light cu “soba” of 
“udon”, cual usualmente ta 
hopi mas diki. 


Ramen su popularidad a au- 
menta na Merca, Sur Korea 
y otro paisnan. E benta na 
Merca so a aumenta cu 72 
porciento desde aña 2000 se- 
gun NielsenIQ, un compan- 
ia cu ta monitor benta. Den e 
50 siman cu ta caba dia 13 di 
april, Mericanonan a cumpra 
mas di 1.6 biyon dollar den 
ramen. 


Den restaurantnan, version- 
nan cu ta bay mas leu cu e 
sopi tradicional ta surgiendo 
segun Technomic, un com- 
pania di consulta y investiga- 
cion pa e industria di restau- 
rant. Del Taco, un cadena 
Mexicano a introduci Shred- 
ded Beef Birria Ramen, por 
ehempel. 


Paketenan di ramen cu ta 
facilmente cushina cu awa 
cayente na casta yama ‘instant 
noodles’: e ta pre-cushina y 
despues seca prome cu em- 
paca. E sortia di con Momo- 
fuku Ando a inventa ‘instant 
ramen’ den su patio na aña 
1958 ora cuminda tabata 
scars ainda, ta un leyenda na 


Hapon. El a funda e gigante 
di cuminda Nissin Foods. 


Aunke e ta conveniente, in- 
stant noodles no ta mesun 
cos cu e ramen cu ta bende 
na restaurantnan. 


Algun Haponesnan ta fre- 
cuente tiendanan di ramen 2 
pa 3 biaha pa siman. Nan ta 
sali yen di sodo pero suma- 
mente contento. 


Pronostico di tempo 


Tempo: 
Parcialmente 
nubia 
sin 
awasero di importancia. 


Temperatura 
maximo 
33 
grado Celsius. 
Temperatura 
minimo 
27 
grado Celsius. 
Indice di calor (heat index) 
den y rond di oranan di 
merdia: 34 pa 39 grado 
Celsius. 
UV index: 12. 


Bahada di solo: 6:53pm. 
Subida di solo: 6:21am. 


Biento: 
Modera for di direccion 
oost; 
Forsa 3 te 4 (12 te 30 km/ora, 
7 te 16 nudo). 
Durante di dia basta fuerte 
te posiblemente fuerte den 
rafaga; 
Forsa 5 te 6 (31 te 50 km/ora, 
17 te 27 nudo). 


Situacion 
general 
di 
tempo: 
Lo no bay tin cambionan 
grandi den e tipo di weer 
cu tin actualmente. Un 
atmosfera regional hopi seco 


lo stroba desaroyo di mayoria 
di nubia cu por produci 
awasero. Pa e motibo aki no 
ta spera yobida significante. 


Di otro un banda, stof fini 
di Sahara den concentracion 
varia lo stroba e visibilidad 
un poco y produci un aire di 
calidad abou. Personanan cu 
tin alergia of sensibilidadnan 
respiratorio mester tene esaki 
na cuenta. 


Condicionnan maritimo/ 
estado di lama: 
Na partinan proteje di costa: 
keto, rond di 1 pia. 
Na partinan zuid: trankil, 
entre 1 pa 2 pia. 
Na 
partinan 
oost 
te 
noordwest di costa: modera 
cu olanan alrededor di 4 pa 
5 pia. 

Mi no a bisa ayo paso mi no a muri, pa semper lo mi tey 
presente den boso curazon No laga tristeza domina boso. 
Keda uni un cu otro pa mi alma, esey lo ta un alegria. 
Recordami cu hopi amor. 


Cu imenso dolor den nos curason nos ta participa 
fayecimento di nos Mama, Wela, Bisawela, Tatarawela. 


Antonilia Lampe Laclé 
Mihor conoci como Manila of Sonilda 
*02-09-1934 - † 20-04-2024 


Na nomber di su: 
Mama: Fortunata Luidens 
Tata: Placido Laclé 
Casa: Juan Lampe 


Ruman nan: Efigenio y Sarita Laclé y famia, Ramon y 
Aida Laclé y famia , Theodoor y Maria Laclé y famia , 
Aura y Miguel Fuentes y famia , Pedrito y VicentaLaclé 
y famia , Gilberto y Rita Laclé y famia , Valeriano Laclé , 
Mario Laclé , Paulo Laclé y Dorothea Rip y famia, Elias y 
Lucia Laclé y famia , Delia “Istela” Laclé y famia 


Yiu nan: Ismael (Buchi nel) Lampe 
Astrid Lampe y Marcolino Varis 
Irene Lampe 
David Lampe 
Jacqueline Lampe 


Nieta y Nieto Nan: Josette y Pascal Zoet, Desiree Lampe, 
Marienne Varis, Marc Varis, Marlini Angie Croes, 
Anouk Aymae Vlaun y Emilio Berlis, Amaris Hoevertsz 
y Alvin Maduro, Richinel Hoevertsz y Daniela Rondon, 
Jessamy Hoevertsz y Justin Henriquez, Ruth y Fuad 
Camacho 
Bisanieto y Bisanieta nan: Maethann, Jaethann, 
Laethann, Kevin, Justin, Devin, Demi, Kaethann, 
Rymaely, Rigaely, Gadiel, Alrick, Lirienne, Hailey-ann, 
Christopher, Mar-j´ly. 


Tatara nieta nan: Isamae, Jeyliënne 


Cuña y swa nan: Carmen Lampe y famia, Agnes Lampe 
y famia, Dora Tromp y famia , Jachi Lampe y famia, 
Binchi Lampe y famia 


Prima Stima: Corin Croes y famia 


Manera Yiu: Haime Lampe, Nico Fuentes, Luis Tromp, 
Siegfried Lampe, Lilian Maduro. 


Manera bisnieto nan: Yarent, Yaiden, Dustin,Stephan. 


Demas famia: Lampe, Lacle, Luidens, Hoevertsz, Varis, 
Vlaun , Croes, Zoet, Tromp, Maduro, Kelly, Vermeer, 
Angela, Kock, Henriquez, Rondon, Danje, Wernet, 
Vrolijk, Erasmus, Loopstok, Brown, de Cuba, Paesch, 
Ras, Giel, Geronimo, Farro, Fuentes, Berlis, Rasmijn, 
Alberts, Alberto, Winterdaal, Regales, Hereira, Dubero 
Martone, Arends. 


Nos sincero disculpa si den nos momento di tristesa nos 
por a lubida algun familiar. 


Ta invita pa acto di entiero cual lo tuma lugar diamars 30 
di april 2024 na Aurora Funeral Home di 02:00 pa 04:00 
di atardi y despues lo sali bai pa santana na Paradera. 


Lo E seca tur lagrima for di nan wowo y morto lo no 
existi mas. Lo no tin nada di rouw, nada di yoramento, 
nada di dolor mas, pasobra tur cos di antes a bai. 
Revelacion 21:4 


Cu hopi dolor y tristeza na nos curason y agradecido 
pa tur e bunita recuerdonan, nos ta anuncia fayeci- 
mento di nos esposo, tata, abuelo, ruman, swa, omo, 
primo y amigo stima: 


Sr. Candido Jacobo Angela 
Mihor conoci como “Coby of Cobito” 
*11-10-1940 - †13-04-2024 


Mayornan: 
†Candido y Candida Angela 
Na nomber di su: 
Esposa: Elsa Angela - Geerman 


Yiunan: 
Debby y Jairo Trimon - Angela 
Jorge y Mariska Angela - Wensveen 
Jeritza y De Flanegin - Angela 
Natie Angela y Mathijs van den Berg 


Nieta(o)nan: 
Lisa Strörmann - Angela 
Rick - Giovanni - Dani Angela 
Cedrick - Shen Flanegin 
Samantha - Dimitri Angela 


Rumannan: 
Rica Angela 
Beta Angela 
Betty Angela 
Ada Angela y Lorenzo Maldonado 
Mai Angela 


Manera ruman: 
Rory Arends 


Un danki special na e verzorgersnan di Welthuis Buy- 
tenhaghe cu a atende Coby den e delaster añanan. 
Tur su sobrino y sobrinanan, primo y primanan, 
ihanan, bisiña y amistadnan den mundo di deporte y 
musica y demas famia: 
Angela - Geerman - Croes - Flanegin - Trimon - 
Wensveen - van den Berg - Strörmann - Arends 
- Luydens - Ras - Rasmijn - Lacle - Marchena 
- Coutinho - Franken - Lampe - Ruchtie - Laarak- 
ker - van der Doef - Irausquin - Unlü - Hamilton - 
Woonings - Ashraf - Kock - Wever - Adames - Dosier 
- Suarez 
Ta invita demas famia, amigo(a)nan y conocirnan pa 
asisti na e acto di entiero cual lo tuma lugar diamars 
30 di april 2024 di 9 or pa 11or di mainta na misa In- 
maculada Concepcion na Santa Cruz. Despues lo sali 
pa santana catolico di Santa Cruz. 
Nos ser stima lo ta reposa for di 9or di mainta na 
misa. Nos disculpa si den nos tristeza nos por a lubida 
algun familiar of conocir. 


Alabes nos kier a participa cu lamentablemente nos no 
lo por risibi bishita di condolencia na cas. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu dolor na nos curason, nos ta anuncia fayecimento di: 


Edgar A. Garcia Guevara 
Cariñosamente yama “Garcia” 
*27-11-1962 - †23-04-2024 


Mayornan: 
†Leopoldo Garcia y †Gladys Herminia Guevara 


Na nomber di su: 
Casa: 
Sandra C. Garcia Guevara 
Yiunan: 
Sebastian Soto-Garcia y casa Mao Soto 
Edgar David Garcia 
Manera su yiunan: 
Javier y Sandra Antigua 
Radelki y Jennifer Antigua 
Gerwin y Vivina Maduro 
Gerwin Maduro y Ashley Ruiz 
Rumannan: 
Guillermo Garcia Guevara y casa 
Luis Garcia Guevara y casa 
Alexandra Garcia y casa 
Maria Alejandra Garcia Guevara y casa 
†Leopordo Garcia Guevara 
Tur su nieto(a)nan stima 
Su mihor amigo y manera ruman: Frank Hernandez 
Primo(a)nan, amigo- y conocirnan, bisiñanan y ex coleganan 
di La Cabana Beach Resort & Casino. 
Ta invita pa acto di despedida cu lo tuma lugar diabierna 26 
di april 2024 na Royal Funeral Home di 6’or pa 9’or di ano- 
chi. Cremacion lo tuma lugar den seno familiar. 
Nos disculpa depues di cremacion nos no ta ricibi bishita di 
condolencia na cas. 


“Señor ta mi wardador, 
mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento 
di: 


Lucia Christina Lugo-Kock 
*18-10-1954 - †24-04-2024 


Acto di entiero lo wordo anuncia despues. 


obituario/servicio 
a22 


Diabierna 26 aPriL 2024 


Juan 11:25: Jesus a bise: Ami ta e 
resureccion y e bida. Esun cu pone 
fe den Mi, maske e muri, lo e bolbe 
biba. 


Cu inmenso dolor na nos curazon 
nos ta anuncia fayecimento di nos 
Mama stima, wela, bisa wela,tanta, 
ruman y amiga: 


Deta Laclé-Maduro, 
vuida di Lulu Laclé 
Sunrise 13-10-1933 - Sunset 24-04-2024 


Na nomber di su yuinan: 
Def. Franklin “Win” Laclé y Swinda Laclé-de Cuba y famia 
Henry Laclé y Enid Laclé-Croes y famia 
Richard Laclé y Marieke van Groenigen 
Judith Laclé y famia 
Def. Reggy Lacle y famia 
Evelin Wever-Laclé y Sergio Wever y famia 
Milly Palm-Laclé y George Palm y Famia 


Mescos cu yiu: 
Hanna Finck, Aby Geerman y Noemi Torres 


Nietonan: 
Wendy Lacle & Jorge Diaz, 
Roderick Lacle 
Angelique Lacle & Alex Jansen 
Shak-Yan & Giovanni Nicolaas 
Germain Lacle 
Geryenne Lacle 
Kristy Ras 
Def. Ryan Lacle 
Jefte Krozendijk & Marlien Dirksz 
Linky & Vurchel Schmidt- Krozendijk 
Jourainne & Daric Pinedo-Krozendijk 
Renward Lacle 
Reggeline Lacle 
Rachelle Lacle & Steven Vinelli 
Reginald RJ y Malachi Lacle 
Sergio Wouters 
Serghina Wever 
Serghjane Wever 
Darren Palm & Sheyla Herrera 
Derry Palm 


Bisanietonan: 
Jayxel Jansen 
Zidaeny Nicolaas 
Zyricq Laclé 
Jerian Ras, Jaylee y Jarrell Krozendijk 
Tyrese, Dayvaugh y Jayvyn Schmidt 
Reagan Laclé 
Liam, Logan & Stevie-Jean Vinelli 
Zayne Palm y Matthew Herrera 


Su rumannan: 
Def: Chai Maduro y famia 
Def: Poli Maduro y famia 
Def: Frenk Maduro y famia 
Def: Hanna Croes y Maximo Croes y famia 
Jenny Maduro y famia 
Def: Johny Maduro 
Nelda Ras y Famia 


Cuña: Ninita Croes y famia 


Un danki special na tur esnan cu di un of otro manera a 
contribui na e cuido di nos Mama: entre otro su ruman 
(Nelda), su nietonan (Jefte, Ren & Darren) nieta (Shak-Yan) 
sobrino (Kenny) sobrinanan (Aureen, Debby y Corry) 
Un danki special na Dr. Bos (Huisarts) pa su cariño y atencion 
pa Mama y Dr. Waterloo pa su cuido atentivo. 


Esnan cu a cuidele: Astri y Yoselin 


Y na e hermandad mundial di Testigonan di Jehova y 
specialmente su congregacion Cumana. 


Demas Famianan: 
Lacle, Maduro, Bremer, Dijkhoff, Croes, Leo, Franken, van 
Grieken, Henriquez, Tomlin, Felix y Ras. 
Nos kier a pidi nos disculpa cu si den nos tristesa nos por a 
lubida un of otro famia 
Oportunidad pa depedida y cremashon lo tuma lugar Diasabra 
27 di April for di 2 or pa 4 or dia atardi na Aurora Funeral 
Home. Discurso lo cuminza pa 3:15pm. 
Cremacion lo tuma lugar den seno familiar. 


“Jehova ta bon, e ta un forti den 
tempo di angustia. E ta corda riba 
esnan cu ta busca refugio serca dje.” 
Nahuma 1:7 


Cu profundo tristeza na nos 
curazon nos ta anuncia 
fayecimento di nos mama stima: 



Jolanda Silvania de Cuba-Tromp 
Mihor conoci como: “Jol”, “Mama”, “Mama Jola” 
*17-11-1960 - †22-04-2024 


Na nomber di su: 
Esposo stima: 
Aquiles de Cuba 


Yiunan stima: 
Eldrick de Cuba y Xiomara Ras y famia 
Jessica de Cuba y Christian Werleman y famia 


Mescos cu yiu stima: Herlin Maduro y Vincent Briezen 


Nieta stima: 
Jeanlynne Wangsadikrama 
Mescos cu nieta stima: 
Exialeen Loopstok, Anzelyne Loopstok, Cailey Latham, 
Marvelin Ras 


Mayornan: †Guillermo y †Agnes Tromp-Kelly 
Rumannan: 
†Rigoberto y Esther Tromp-Dirksz y famia 
Geraldino Tromp 
†Harold Tromp 
†Erwin Tromp 


Subrinonan: Rignald Tromp, Derwin Tromp 


Tanta y omonan: 
Jovito y Aura Tromp 
Teofilo Tromp 
Filomena Tromp 
Judith Tromp 
Juan y Ruby Tromp 
Rudolf y Ludmilda de Cuba 
†Luis Tromp 
†Abraham Tromp 
†Geraldus Tromp y famia 
†Carlos Tromp 
†Jozef y Sixta Kelly y famia 
Victoria Perez-Kelly y †Bibi y famia 
†Carlos y Juliana Kelly y famia 


Comper: 
†Raymundo Boekhoudt, Enrique Webb, Selin Swan 


Comer: Desiana Willems, Jenny Webb 
Iha: 
Amy Webb 


Tur su primo y primanan na Aruba y Hulanda, amigo y 
amiganan na Aruba, Corsow, USA, Hulanda y Suriname, 
tur amistadnan y clientenan di Baby Beach Snack Bar, 
Rumannan di Salon di Reino di Testigonan di Jehova 
Miho amigonan: Dennis Richardson y Andry Webb 
Ex-coleganan di Canton Supermarket y Ling & Sons Food 
Market 


Demas famia: Tromp, de Cuba, Dirksz, Kelly, Perez, Farro, 
Kuhn, Everon, Sawney, Giel, Baars, Webb, Wangsadikrama, 
Maduro 


Oportunidad pa condolencia Aurora Funeral Home, 
diabierna 26 di April 2024 di 07:00 pa 09:00 pm 


Ta invita pa e acto di entiero cu lo tuma lugar dialuna 29 di 
April 2024 na Aurora Funeral Home di 09:00 pa 11:00 am, 
despues lo sali pa Santana central na Sabana Basora. 
Na lugar di krans lo tin un box di donacion na Stichting 
Koningin Wilhelmina Kanker Fonds Aruba 


Nos disculpa si nos por a lubida algun famia 


Despues di entiero nos no ta ricibi bishita na cas. 


“Señor ta mi wardador, mi’n tin 
falta di nada 
Den cunucu di yerba berde e ta 
ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 
Virginia Antoine 
*11-07-1957 - †25-04-2024 


Acto di entiero lo wordo anuncia despues. 


Forum nacional riba e 
tema di abuso di mucha 


Den nomber di Gobierno di Aruba, Prome 
Minister Evelyn Wever-Croes ta invita e pueb- 
lo di Aruba pa sintonisa TeleAruba dia 30 di 
april di 8.30 pa 10.30pm pa un Forum Nacio- 
nal riba Abuso di Mucha. 


Ta bay tin varios orador di diferente instancia, entre 
otro: Glendeline Maldonado, MW’er/ Pedagoog/ 
Onderwijs; 
Suzette Kock, Abogado; 
Johnny Boekhoudt, Pro Justicia Rapporteur/ Werk- 
groep Forensiche zorg en GZ/ Klinisch & Foren- 
sisch/ Psycholoog/ Jeugd/ OC; 
Phil Godoy, Psycholoog/ MDFT terapeut/ FSMA 
Respaldo; 
Juan Gomes, Rechercheur/ JZP/ Justitie; 
Janice Hooft, Dokter/ Wit Gele Kruis & JGZ na 
DVG; 
Moderador lo ta Jonathan Trinidad, MBA/ Consul- 
tant/ Onderwijs. 


Manera ta conoci, Gobierno di Aruba a decreta luna 
di april como e Luna Nacional di Conscientisacion 
Contra Abuso di Mucha. Ya Gobierno a organisa 
diferente anochinan informativo na varios districto 
riba e tema aki y awor ya cerando e luna di april ta 
duna oportunidad na henter e pueblo di Aruba pa 
haya mas informacion y tambe di haci pregunta du- 
rante e forum via Whatsapp na 5972323. 


A pesar cu luna di april ta yegando su fin, Gobierno 
di Aruba lo sigui traha durante henter e aña cu tur 
instancia riba e tereno aki, y tambe kier haci e peti- 
cion na e ciudadanonan di Aruba pa sigui pone di 
nan parti, ya cu mayoria di e abusonan cu ta tuma 
luga ta door di un persona cerca di e famia. Hunto 
por logra protege nos muchanan. 


internacional a23 


Diabierna 26 aPriL 2024 
Atrobe Hamas ta sugeri un compromiso di 2 estado 
pero Israeli y su aliadonan no ta convenci 


(AP)—E grupo militante 
Palestino Hamas a bisa 
pa mas cu 15 aña cu e por 
acepta un compromiso di 
dos estado cu Israel—al 
menos, uno temporario. 
pero Hamas tambe a nen- 
ga di bisa cu e lo reconoce 
Israel of renuncia su lucha 
contra dje. 


Pa Israel y otro, specialmente 
desde e atake riba Israel dia 7 
di october 2023, esaki ta mas 
prueba cu Hamas ainda ta 
determina pa destrui Israel. 
Merca y paisnan Europeo 
a uni cu Israel pa denuncia 
e grupo militante cu nan a 
yama un organisacion teror- 
istico. 


Pa 
algun 
observadornan, 
Hamas a señala un posible 
pragmatismo cu por habri ca- 
minda pa un solucion. Pero 
nan tendencia pa ta vago 
mientras e ta purba yega na 
un solucion a resulta den sos- 
pecha for di otronan. 


Aki ta sigui algun hechonan 


di e complehidad di Hamas 
di posicion, den pasado y 
awo: 


Discusionnan di unidad 
Den 2006, despues cu Hamas 
a gana eleccion legislativo Pal- 
estino, el a drenta den discu- 
sionnan cu presidente di Au- 
toridad Palestino Mahmoud 
Abbas tocante un gobierno 
di unidad. Entre e negocia- 
cionnan, Ismail Haniyeh— 
ken awo ta e top lider politico 
di e grupo—a bisa cu e grupo 
ta apoya un estado Palestino 
cerca di e fronteranan di aña 
1967 “den e etapa aki, pero pa 
un intercambio di un alto el 
fuego, no reconocemento.” 


E dos banda eventualmente 
a yega na un trato bao cual e 
gobierno di unidad, incluy- 
endo Hamas, lo “respeta” e 
acuerdonan di paz entre e 
Autoridad Palestino y Israel. 
E tabata un formula cu a per- 
miti Hamas pa no acepta e 
acuerdonan y reconoce Israel. 


Israel y Merca a nenga di 


reconoce e gobierno di uni- 
dad y a impone sancionnan 
economico. E gobierno a col- 
lapse rapidamente entre brin- 
gamento entre Hamas y e 
fraccion di Abbas Fatah—re- 
sultado den Hamas tumando 
over Gaza den 2007. 


Den 2008, e lider di Hamas e 
tempo ey, Khaled Mashaal, a 
bisa cu e lo acepta un estado 
den e West Bank y Gaza hun- 
to cu un truega di 10 aña cu 
Israel. El a rechasa reconoce- 
mento di Israel, pero el a sug- 
eri cu Hamas lo accede na un 
paz permanente cu Israel di 
Palestinonan acepta uno den 
un referendum. 


Hamas y e PA di Abbas ta- 
batin varios ronda di dis- 
cusionnan di unidad desde 
e tempo ey, surgiendo fre- 
cuentemente cu variacionnan 
riba e posicion di Hamas. Tur 
biaha, esfuersonan di unidad 
a ser stroba pa e rivalidad di 
e fraccion riba poder y e ne- 
ngamento di West pa acepta 
cualkier gobierno cu ta inclui 


Hamas tanten cu e no recon- 
oce Israel. 


E charter nobo di 2017 
Despues di varios añas di 
discusion, Hamas a crea un 
plataforma politico nobo den 
2017 cu a presenta un cam- 
bio dramatico den tono for 
di su charter original, publica 
den 1988. E charter di 1988 


a presente e conflicto entre 
Israel y Palestina den termi- 
nonan religioso. El a papia di 
“nos retonan contra e Hudi- 
unan,” insistiendo cu e tera ta 
pertenece na Musulmannan 
y a declara cu “jihad”, esta un 
guera religioso, tabata e unico 
manera pa resolve e cuestion 
di Palestinonan. 


Macron ta subraya su vision pa Europa bira un poder global mas 
asertivo mientras e guera den Ucrania ta sigui 


(AP)—Presidente 
Fran- 
ces Emmanuel Macron a 
adverti ayera cu Europa 
por “muri” si e fracasa di 
construi su meun defensa 
mientras e guera entre Ru- 
sia y Ucrania ta continua, 
of si e fracasa di conduci 
reformanan di comercio y 
economico pa competi cu 
China y Merca. 


Macron a urgi Europeonan 
pa bira mas ambicioso den un 
mundo cu ta cambia rapida- 
mente pa enfrenta e retonan 
di guera, competencia fuerte 
den comercio, scarsedad di 
energia, cambio di clima y e 
aumento den autoritarismo. 


Den un discurso na e Sor- 
bonne University na Paris, 
Macron a bisa cu e continente 
ta dividi y “ta demasiado slow 
y ta falta ambicion” den un 
tempo ora Union Europeo 
mester bira un super poder, 
defende su mesun frontera y 
papia cu un bos si e kier so- 
brevivi y prospera. 


“Nos Europa di awe ta mor- 
al,” Macron a bisa. “E por 
muri y esey ta depende sola- 
mente riba nos opcionnan,” 
el a agrega. El a haci un yama- 
do riba hende pa tuma e de- 


cisionnan ey awo pasobra “ta 
awe cu Europa ta entre guera 
y paz.” 


E invasion di Rusia den 
Ucrania, awo den su tercer 
aña, ta un menasa existen- 
cial y Europa no ta arma su- 
ficiente pa defende su mes 
ora di ta “confronta pa un 
poder manera Rusia cu no 
tin limite,” Macron a bisa. 
Awo Europa tin e “bon for- 
tuna” di tin e compromiso 


di e administracion di Biden 
pa apoya Ucrania, manera 
Macron a bisa. Pero, den un 
aña di eleccionnan clave rond 
di Europa, na Merca y otro 
caminda, aporte por kibra y 
disparce completamente, el a 
agrega. 


Ehercitonan fuerte, un pro- 
grama di intervencion rapido 
y forsa di Europa, tankinan, 
un proteccion di misil y otro 
arma, produci den Europa, lo 


mester e apoyo di “un forsa 
diplomatico conhunto cu lo 
papia cu un bos y construi 
relacionnan cu Africa y La- 
tino Ameica,” e lider Frances 
a bisa. 


Francia ta un apoyado firme 
di Ucrania den su lucha 
contra e agresion di Rusia, y 
Macron varios a bay den con- 
flicto cu otro lidernan den 
West como e ta insisti cu Eu- 
ropa mester apoya Ucrania 
no importa kico e ta costa. E 
presidente Frances a alarma 
lidernan Europeo por medio 
di bisa recientemente cu pa 
manda tropanan di West den 
Ucrania pa apoya su defensa 
no mester ser descarta. 


Macron, un abogado firme 
di un Europa uni y asertivo, 
tambe a garna apoyo pa su 
partido centrista Renaissance 
prome cu e voto di juni 6 pa 
9 mientras partidonan dere- 
chista ta lidera e coalicionnan 
modera den e encuestanan di 
votamento. El a yama pa pro- 
teha balornan democratico 
mientras e “modelo autori- 
tario” ta birando “mas popu- 
lar” den e continente. 
Partidonan derechista a garna 
apoyo por medio di critica 
e politicanan di gobierno 


di Macron riba dos asunto: 
inmigracion y e guera den 
Ucrania. Macron a reconoce 
divisionnan riba politicanan 
di inmigracion, incluyendo 
riba asilo y reglanan depor- 
tacion pa esnan cu a drenta 
Europa ilegalmente. 


El a enfatisa e necesidad pa un 
respuesta efectivo y un coor- 
dinacion Europeo pa mitiga 
inmigracion ilegal, mas coop- 
eracion cu paisnan di origen 
di e inmigrantenan y un lu- 
cha uni contra traficantenan 
di hende. 


